hotchpotch/miracl-hf-unified huggingface dataset:
การไม่มีศาสนา
การไม่มีศาสนา () หมายความว่า ภาวะที่ไม่นับถือศาสนา ไม่แบ่งแยกศาสนา หรือเป็นปรปักษ์ต่อศาสนา ผู้ที่มีภาวะดังกล่าวเรียกว่า "ผู้ที่ไม่มีศาสนา"
ว่ากันตามแต่ละนิยามหรือความเข้าใจของบุคคล การไม่มีศาสนาอาจเข้าใจได้ว่าหมายถึง อเทวนิยม (atheism), อไญยนิยม (agnosticism), ศาสนวิมตินิยม (religious skepticism) หรือ มนุษยนิยมแบบฆราวาส (secular humanism) เป็นต้น สำหรับในบางสังคมอาจไม่ยอมรับการไม่มีศาสนา หรืออาจมีอคติต่อผู้ที่ไม่มีศาสนา เช่นการเหมารวมว่าคนที่ไม่มีศาสนาทั้งหมดคือคนที่ชั่วร้าย เป็นต้น บ่อยครั้งที่มีผู้วิพากษ์วิจารณ์ว่าผู้ก่อเหตุอาชญากรรมหรือผู้ก่อการร้ายเป็นผู้ที่ไม่มีศาสนา แม้ว่าผู้ก่อเหตุจะแสดงตัวว่ามีศาสนาก็ตาม
ผู้ที่ไม่มีศาสนาอาจเข้าใจการไม่มีศาสนาเท่า ๆ กับศาสนิกชน เช่น ผู้นับถือลัทธิมนุษยนิยมมีความคิดอย่างลึกซึ้งยิ่งในวัตรปฏิบัติของตนเองพอ ๆ กับความลึกซึ้งของความคิดที่ศาสนิกชนมีต่อศาสนาของตน เป็นต้น
ถึงแม้ว่าคนที่ระบุว่าตนเองเป็นผู้ที่ไม่มีศาสนาจะมิได้รับนับถือศาสนาใด ๆ แต่ผู้ที่ไม่มีศาสนาบางกลุ่มยังคงเชื่อถือในเทวะหรือผีสางนางไม้เป็นต้น เช่น คนที่นับถือผีหรือเชื่อโชคลาง แต่ไม่ได้ประกอบพิธีกรรมใด ๆ หรือไม่ได้เป็นศาสนิก เป็นต้น
พึงทราบว่า ในบางประเทศ เช่น ซาอุดีอาระเบีย บังคับให้พลเมืองต้องเป็นศาสนิกชน หรือประเทศไทย ผู้ที่ไม่มีศาสนาอาจถูกระบุโดยบุคคลอื่นว่าเป็นพุทธศาสนิกชน หรือในบางสังคมที่ไม่ยอมรับการไม่มีศาสนาอาจมีผู้ที่ไม่เปิดเผยว่าตนเป็นผู้ที่ไม่มีศาสนาในการสำรวจข้อมูลหรือการทำสำมะโนประชากร ดังนั้น จำนวนของผู้ที่ไม่มีศาสนาในโลกนี้จึงยังไม่อาจระบุให้เป็นที่แน่นอนได้ แต่คาดว่าอาจมีมากกว่า 900 ล้านคนทั่วโลก
รายนามผู้จัดการทีมของสโมสรฟุตบอลนิวคาสเซิลยูไนเต็ด
ผู้จัดการทีมของสโมสรฟุตบอลนิวคาสเซิลยูไนเต็ด เป็นตำแหน่งบุคคลที่มีหน้าที่ในส่วนงานด้าน การจัดการ เช่น การวางแผนการเล่น การซื้อตัวผู้เล่น ของทีมนิวคาสเซิล ตั้งแต่เริ่มก่อตั้งสโมสรใน ค.ศ. 1892 จนถึงปัจจุบัน นิวคาสเซิลยูไนเต็ด มีผู้จัดการทีมทั้งสิ้น 29 คน โดยแบ่งออกเป็นผู้จัดการทีมเต็มเวลา 24 คน และรักษาการผู้จัดการทีมอีก 5 คน
ผู้จัดการทีมของนิวคาสเซิลยูไนเต็ด ที่คุมทีมนานที่สุดคือ สแตน เซย์มัวร์ ซึ่งเริ่มคุมทีมตั้งแต่ ค.ศ. 1939 และออกจากตำแหน่งใน ค.ศ. 1958 รวมระยะเวลาคุมทีมทั้งสิ้นคือ 14 ปี
อัลฟ่าอซีล
NZ-333 อัลฟ่าอซีล ( ;) เป็นโมบิลอาเมอร์ตัวร้ายซึ่งมีบทบาทสำคัญในภาพยนตร์การ์ตูนญี่ปุ่น อะนิเมะเรื่อง "" อันเป็นตอนหนึ่งในภาพยนตร์ชุดกันดั้ม ออกแบบโดยยูทากะ อิซุบุจิ คำว่า"อัลฟ่า"ในชื่อของอัลฟ่าอซีลเป็นอักษรกรีก (α)
อัลฟ่าอซีลเป็นโมบิลอาเมอร์ขนาดใหญ่ของนีโอซีอ้อนซึ่งออกแบบให้นิวไทป์ใช้งานโดยเฉพาะ มีความเร็วและพลังทำลายในระดับสูง ใต้เกราะกระโปรงจะติดถังเขื้อเพลิงขนาดใหญ่สองถังไว้เหมือนขาสองข้างซึ่งจะปลดทิ้งไปเมื่อใช้เชื้อเพลิงหมดแล้ว อาวุธหลักของอัลฟ่าอซีลประกอบด้วยฟันเนลซึ่งเป็นอาวุธควบคุมด้วยพลังจิตผ่านระบบไซคอมมิว (Psycommu = Psychic communicator) เมื่อใช้งาน ฟันเนลจะแยกออกไปจากอัลฟ่าอซีลและยิงโจมตีเป้าหมายจากตำแหน่งต่างๆกันด้วยบีมกันที่ติดไว้ ซึ่งฟันเนลของอัลฟ่าอซีลจะใหญ่กว่าปกติเพราะติดตั้งเครื่องกำเนิดพลังงานไว้ในตัว ที่ปากของอัลฟ่าอซีลติดปืนมหาอนุภาคซึ่งสามารถเจาะทะลุบีมบาเรียร์ของนิวกันดั้มได้ ใต้เกราะไหล่ทั้งสองข้างมีแขนเมก้าอาร์มซึ่งเป็นบีมกันห้าลำกล้องที่สามารถควบคุมด้วยระบบไซคอมมิวผ่านสายเคเบิลให้ยืดออกไปยิงโจมตีศัตรูได้เหมือนแขนของซีอองก์ในโมบิลสูทกันดั้ม ในวิดีโอเกมทั้งเอสดีกันดั้มจีเจเนเรชันซีรีส์และซูเปอร์โรบ็อตไทเซ็นซีรีส์ อัลฟ่าอซีลมักมี Iฟิลด์บาเรียร์ซึ่งใช้สะท้อนลำแสงจากอาวุธบีมที่ศัตรูยิงใส่ แต่อัลฟ่าอซีลไม่ได้แสดงความสามารถนี้ในภาพยนตร์ ในภาพยนตร์คอมพิวเตอร์กราฟิกส์ "Gundam Evolve" นั้น อัลฟ่าอซีลสามารถแยกส่วนหัวออกไปเป็นยานหนีภัยได้อีกด้วย
คำว่า"อัลฟ่า"ในชื่อของนิวกันดั้มเป็นอักษรกรีก (α)
อัลฟ่าอซีลเป็นโมบิลอาเมอร์ที่ชาร์ อัสนาเบิลมอบให้เควส ปาราย่าใช้ในปฏิบัติการทิ้งดาวเคราะน้อย แอ็กซิสลงไปบนโลก ซึ่งเควสได้ใช้อัลฟ่าอซีลทำลายกองกำลังของหน่วยลอนโดเบลไปมากมายก่อนจะได้รับความเสียหายอย่างหนักในการต่อสู้กับนิวกันดั้มของอามุโร่ เรย์และถูกทำลายโดยรีกัซซี่ของเชน อากิ แต่ในนิยาย "Beltochika's Children" ซึ่งโยชิยูกิ โทมิโนะดัดแปลงมาจากบทภาพยนตร์ที่ไม่ได้ใช้นั้น เควสถูกเจกันของฮาซาเวย์ โนอาสังหาร
โมบิลสูทซึ่งเป็นรุ่นต้นแบบของอัลฟ่าอซีลและพัฒนาในช่วงเวลาเดียวกับ MSN-03 แยกด์โดก้า มีลักษณะคล้ายกับอัลฟ่าอซีลแต่มีขนาดเล็กกว่า ใช้อาวุธที่ด้อยอานุภาพกว่าแต่ก็มีแขนซึ่งสามารถใช้บีมเซเบอร์ในการต่อสู้ระยะประชิดตัวได้
ไซโคโดก้าเป็นส่วนหนึ่งของดีไซน์ต้นฉบับ "ชาร์ เคาน์เตอร์ แอทแทค โมบิลสูทวาริเอชั่น" และปรากฏตัวในนิยาย "Beltochika's Children" โดยใช้ชื่อว่า MSN-03-2 ไซโคกิร่าโดก้า
เป็นโมบิลอาเมอร์ซึ่งพัฒนามาจากอัลฟ่าอซีลให้มีลักษณะคล้ายกับ MSN-04II ไนติงเกล
ไซโคโดก้าเป็นส่วนหนึ่งของดีไซน์ต้นฉบับ "ชาร์ เคาน์เตอร์ แอทแทค โมบิลสูทวาริเอชั่น"
เบ้งฮิว
เบ้งฮิว (; ) เป็นน้องชายของเบ้งเฮ็ก อ๋องแห่งอาณาจักรม่าน เป็นผู้ที่คอยให้คำปรึกษาเบ้งเฮ็กและรบเคียงบ่าเคียงไหล่เบ้งเฮ็ก จึงถูกขงเบ้งจับตัวพร้อมกับเบ้งเฮ็ก แล้วปล่อยไปหลายครั้ง เบ้งฮิวเป็นเพื่อนสนิทของโต้สู้ จึงได้แนะนำให้เบ้งเฮ็กไปขอความช่วยเหลื่อจากโต้สู้ในการรบกับขงเบ้ง แต่เบ้งเฮ็กก็ยังถูกจับได้ ต่อมา เบ้งฮิวได้สวามิภักดิ์ต่อขงเบ้งพร้อมกับเบ้งเฮ็กพี่ชาย
วิทอินเท็มเทชัน
วิทอินเท็มเทชัน () เป็นวงดนตรีแนวซิมโฟนิกเมทัล จากประเทศเนเธอร์แลนด์ ก่อตั้งขึ้นในปี ค.ศ. 1996 โดยนักร้องนำชื่อ Sharon den Adel และมือกีตาร์ของวง Robert Westerholt
ไมเคิล กริฟฟิน
ไมเคิล ดักลาส กริฟฟิน () เกิดเมื่อวันที่ 1 พฤศจิกายน ค.ศ. 1949 เป็นนักฟิสิกส์และวิศวกรการบินชาวอเมริกัน เข้ารับตำแหน่งผู้บริหารขององค์การนาซาตั้งแต่วันที่ 13 เมษายน ค.ศ. 2005 โดยที่ก่อนหน้านั้นเขาเป็นหัวหน้าภาควิชาอวกาศศึกษาที่ห้องทดลองฟิสิกส์ประยุกต์ มหาวิทยาลัยจอนส์ฮอปกินส์ ดร.กริฟฟินมีบทบาทต่องานขององค์การสำรวจอวกาศสหรัฐอเมริกาอย่างสูง และเป็นผู้หนึ่งที่มีบทบาทต่อกล้องโทรทรรศน์อวกาศฮับเบิลอย่างมาก ดร.กริฟฟินเป็นหนึ่งใน 100 อันดับแรกบุคคลผู้มีอิทธิพลสูงที่สุดในโลกของนิตยสารไทมส์เมื่อปี ค.ศ. 2007
สเปกตรัมมองเห็นได้
สเปกตรัมมองเห็นได้ () เป็นช่วงหนึ่งของคลื่นแม่เหล็กไฟฟ้าที่สามารถมองเห็นได้ด้วยดวงตาของมนุษย์ การแผ่รังสีคลื่นแม่เหล็กไฟฟ้าในช่วงความยาวคลื่นนี้บางครั้งก็เรียกว่า "แสงที่ตามองเห็น" หรือ "แสง" เฉยๆ ความยาวคลื่นช่วงนี้อยู่ระหว่าง 380-750 นาโนเมตร สเปคตรัมของแสงไม่ได้มีสีทุกสีที่ตาและสมองของมนุษย์สามารถรับรู้ บางสีที่หายไปเช่นชมพู หรือม่วงอมแดง แต่สามารถเกิดขึ้นได้จากการผสมช่วงคลื่นที่มีความยาวคลื่นหลายแบบ
แฮร์มัน โอแบร์ธ
แฮร์มัน จูเลียส โอแบร์ธ (; 25 มิถุนายน ค.ศ. 1894 - 28 ธันวาคม ค.ศ. 1989) เป็นนักฟิสิกส์ชาวเยอรมัน เชื้อสายออสเตรีย-ฮังการี เขาเป็นหนึ่งในสามของบิดาแห่งวิทยาการจรวดและการสำรวจอวกาศร่วมกับคอนสแตนติน ซีออลคอฟสกี (รัสเซีย) และโรเบิร์ต ก็อดเดิร์ด (อเมริกัน) ทั้งสามคนนี้ไม่เคยทำงานร่วมกัน แต่โดยการทำงานอิสระต่างก็สามารถสร้างผลงานของตนสำเร็จขึ้นได้
เตียวโป้ (โจรโพกผ้าเหลือง)
เตียวโป้ (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นหนึ่งในแกนนำของกลุ่มโจรโพกผ้าเหลือง เป็นน้องชายคนรองของเตียวก๊ก ได้รับการแต่งตั้งจากพี่ชายให้เป็นเจ้าพระยาแผ่นดิน เคยเผชิญหน้ากับเล่าปี่ กวนอู เตียวหุย ในการรบครั้งหนึ่ง เตียวโป้ได้เสกหุ่นฟางให้เป็นทหารเข้าโจมตีกองทัพของเล่าปี่จนต้องหนีแตกไป ในการรบครั้งต่อไป เล่าปี่ใช้อุบายสาดเลือดสัตว์ใส่หุ่นฟาง เพื่อสลายมนต์ของเตียวโป้ เตียวโป้จึงหนีเข้าเมืองไม่ยอมออกมารบอีก ต่อมา ลูกน้องของเตียวโป้ได้ทรยศสังหารเตียวโป้และออกมาสวามิภักดิ์กับทางการ
เจมส์
เจมส์ () อาจหมายถึง
เขื่อนอุบลรัตน์
เขื่อนอุบลรัตน์ เป็นเขื่อนอเนกประสงค์แห่งที่สองของประเทศไทย ซึ่งสร้างขึ้นถัดจากเขื่อนภูมิพล และเป็นเขื่อนผลิตไฟฟ้าพลังงานน้ำแห่งแรกในภาคตะวันออกเฉียงเหนือ ตั้งอยู่ที่ตำบลเขื่อนอุบลรัตน์ อำเภออุบลรัตน์ จังหวัดขอนแก่น และ ตำบลโนนสัง อำเภอโนนสัง จังหวัดหนองบัวลำภู ปิดกั้นแม่น้ำพองสาขาย่อยของแม่น้ำชี ตัวเขื่อนเป็นหินถมแกนดินเหนียว ยาว 885 เมตร สูง 32 เมตร สันเขื่อนกว้าง 6 เมตร อ่างเก็บน้ำมีความจุ 2,263 ล้านลูกบาศก์เมตร ผลิตไฟฟ้าได้ 55 ล้านกิโลวัตต์-ชั่วโมง
การสร้างเขื่อนริเริ่มขึ้นในชื่อ "โครงการน้ำพอง" เมื่อ พ.ศ. 2503 โดยได้รับความร่วมมือจากกองทุนพิเศษแห่งสหประชาชาติ ทำพิธีวางศิลาฤกษ์ เมื่อวันที่ 10 พฤษภาคม พ.ศ. 2507 ดำเนินการสร้างแล้วเสร็จในปี พ.ศ. 2508 และเนื่องจากบริเวณที่สร้างเขื่อน มีลักษณะภูมิประเทศเป็นแม่น้ำที่ไหลผ่านช่องเขาทั้งสอง ซึ่งแม่น้ำพองดูเหมือนถูกหนีบ ชาวบ้านจึงเรียกเขื่อนนี้ว่า "เขื่อนพองหนีบ" ตามชื่อดั้งเดิมของบริเวณนี้ี้
เมื่อวันที่ 14 มีนาคม พ.ศ. 2509 พระบาทสมเด็จพระปรมินทรมหาภูมิพลอดุลยเดชเสด็จพระราชดำเนินพร้อมด้วยสมเด็จพระนางเจ้าสิริกิติ์ พระบรมราชินีนาถ และสมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี (ฐานันดรศักดิ์ในขณะนั้น) ไปทรงประกอบพิธีเปิดเขื่อน พระราชทานชื่อเขื่อนนี้ว่า "เขื่อนอุบลรัตน์"
การบินอวกาศ
การบินอวกาศ () คือการบินที่เกิดขึ้นในอวกาศโดยมีนักบินเป็นมนุษย์และอาจมีผู้โดยสารร่วมในการบินด้วย ซึ่งแตกต่างกับการสำรวจอวกาศด้วยหุ่นยนต์หรือดาวเทียมควบคุมระยะไกล บางครั้งก็เรียกอย่างเฉพาะเจาะจงว่า การบินในอวกาศโดยมนุษย์ (manned spaceflight)
สำหรับปี ค.ศ. 2008 มีโครงการอวกาศการบินที่ยังดำเนินการอยู่ได้แก่ โครงการโซยูส (Soyuz) ขององค์การอวกาศสหพันธ์รัสเซีย โครงการอวกาศยานขององค์การนาซา และโครงการเสินโจวขององค์กรอวกาศแห่งชาติจีน
เปลือยรัก อารมณ์พิลึก
เปลือยรัก อารมณ์พิลึก () ภาพยนตร์สัญชาติอเมริกันแนวตลกร้าย ออกฉายเมื่อวันที่ 11 มกราคม ค.ศ. 2002 นำแสดงโดย เจมส์ สเปเดอร์, แม็กกี้ จิลเลนฮอล กำกับการแสดงโดย สตีเวน เชนเบิร์ก
ลี ฮอลโลเวย์ (แม็กกี้ จิลเลนฮอล) หญิงสาววัย 23 เพิ่งออกจากโรงพยาบาลจิตเวช หลังจากเข้าไปบำบัดอาการมาโซคิสม์ของตัวเอง เนื่องจากเมื่อมีเวลาเครียดหรืออารมณ์พลุ่งพล่านเธอมักจะทำร้ายตัวเอง แล้วเธอจะสงบลงซึ่งก็สาเหตุไม่ได้เหมือนกันว่าทำไมถึงเป็นเช่นนี้ ลีเข้าเรียนวิชาพิมพ์ดีดและเลขานุการ เธอสมัครงานเข้าเป็นเลขานุการส่วนตัวในสำนักงานกฎหมายแห่งหนึ่ง ที่มี อี.เอ็ดเวิร์ด เกรย์ (เจมส์ สเปเดอร์) เป็นเจ้าของและนายจ้าง ขณะเดียวพ่อแม่ของลีก็พยายามแนะนำหนุ่มขี้อายชื่อ ปีเตอร์ (เจเรมี่ เดวี่ส์) ซึ่งเคยเป็นอดีตเพื่อนร่วมชั้นสมัยเรียนมัธยมและอ่อนไหวเปราะบางมากพอ ๆ กับเธอ พ่อแม่ของทั้งสองฝ่ายต่างเห็นดีเห็นงามกับการจับคู่ครั้งนี้ถึงขนาดเร่งรัดให้พวกเขาแต่งงานกันในเร็ววัน แต่ลีก็รู้ว่าเธอกับปีเตอร์นั้นไม่อาจเป็นไปได้
ทว่าความอ่อนหวานไร้ประสบการณ์ของปีเตอร์ ทำให้ ลี กระอักกระอ่วนใจ การวางอำนาจบาตรใหญ่ บุคลิกอันแข็งกระด้างและชื่นชอบความสมบูรณ์แบบของ เอ็ดเวิร์ด กลับทำให้ ลี รู้สึกเร่าร้อนอ่อนปวกเปียก เขามักจะตำหนิติเตียนเธอบ่อยครั้งว่าพิมพ์คำผิดในจดหมายธุรกิจ
จนกระทั่งวันหนึ่ง ความโกรธก็บรรลุขีดตนเขาต้องลงโทษลีด้วยตนเองด้วยการตีก้น เหตุการณ์ดังกล่าวทำให้ทั้งสองได้รู้ตัวเองว่า พวกเขาได้ค้นพบคู่ที่เหมาะสมกับตนแล้ว ลีพอใจสถานะการตกเป็นเบี้ยล่างของเธออย่างมีความสุข ขณะที่เอ็ดเวิร์ดกลับรู้สึกตระหนกต่อแรงปรารถนาอันวิตถารของเขา กลัวว่าอาจจะมีใครพบมันเข้า ขณะเดียวกันก็ไม่สามารถจะห้ามใจตัวเองไม่ให้สานสัมพันธ์รักอันพิลึกพิลั่นกับ ลี ต่อไป
ประจวบ วังใจ จากเครือเนชั่นวิจารณ์ว่า หากจะตีความตามนับทางสังคมศาสตร์ เลขานุการกับเจ้านาย ก็เปรียบเสมือนบ่าวและนาย ซึ่งถ้าหากตีความตามจิตวิทยาแล้ว ก็คือ ความสัมพันธ์ในแบบ 'ผู้กระทำ' และ 'ผู้ถูกกระทำ' ซึ่งก็คือ 'ซาดิสม์' และ 'มาโซคิสม์' นั่นเอง ซึ่งเป็นไปด้วยความเต็มใจของทั้งสองฝ่าย ภาพยนตร์ดูเหมือนจะมุ่งหน้าให้ความสำคัญกับการอธิบายความสัมพันธ์ในแง่นี้ โดยเผยให้เห็นถึงการค้นหาตัวตนของผู้เป็นนายและบ่าว ว่าแท้จริงแล้ว ตัวเองต้องการสิ่งใดกันแน่ และเมื่อรู้แล้ว ควรจะเผชิญหน้ากับ 'การดำรงอยู่' ของตัวเองอย่างไร ซึ่งผู้ชมที่ไม่คุ้นกับภาพยนตร์แนวชีวิตจิตวิทยา อาจจะรู้สึกรำคาญเหมือนกำลังนั่งดูชีวิตประหลาด ๆ ที่เต็มไปด้วยเหตุผลพิกลพิการของคนสองคน แต่ถ้าอยากจะทำความรู้จักกับอีกด้านมืดอีกด้านหนึ่งในพฤติกรรมมนุษย์ อีกทั้งยังยังเปิดโอกาสให้ค้นหาและทำความรู้จักกับชีวิตที่ถูกปรุงแต่งหรือเสแสร้งของตัวละครหลักทั้งสองตัวด้วย ซึ่งภาพยนตร์เรื่องนี้ก็มีความกระจ่างชัดในประเด็นที่กำลังเสนอค่อนข้างมากทีเดียว
"Secretary" เข้าฉายในเทศกาลภาพยนตร์ซันแดนซ์ในปีเดียวกัน และสามารถคว้ารางวัลภาพยนตร์ยอดเยี่ยมมาได้ และเป็นภาพยนตร์ที่นักวิจารณ์อยากจะให้มีชื่อเข้าติดเป็น 1 ใน 5 ภาพยนตร์ที่เข้าชิงรางวัลออสการ์ สาขาภาพยนตร์ยอดเยี่ยม แต่ก็ไม่มีโอกาส
การเข้าฉายในประเทศไทย มีการตัดฉากบางฉากออก และได้รับระดับอาร์
เดอะไลอ้อนคิง
เดอะไลอ้อนคิง () เป็นภาพยนตร์การ์ตูนแอนิเมชัน ผลิตโดยบริษัทวอลต์ดิสนีย์พิกเจอส์ ออกฉายวันที่ 15 มิถุนายน พ.ศ. 2537 เป็นภาพยนตร์การ์ตูนคลาสสิกลำดับที่ 32 ของดิสนีย์ เนื้อเรื่องได้รับอิทธิพลจากบทละครเรื่อง แฮมเลต ผลงานของวิลเลียม เชกสเปียร์ กำกับโดย Roger Allers และ Rob Minkoff
เดอะไลอ้อนคิง ได้รับรางวัลออสการ์ ใน 2 สาขา คือ สาขาดนตรีประกอบภาพยนตร์ยอดเยี่ยม และ สาขาเพลงประกอบภาพยนตร์ยอดเยี่ยม (เพลง Can You Feel the Love Tonight)
สิงโตผู้เป็นจ่าฝูงในผาทรนง เป็นเจ้าแห่งสัตว์ทั้งมวล และมีจอมมายา ราฟิกิลิงแมนดริล ได้ทำพิธีเจิมซิมบ้า ลูกสิงโตเกิดใหม่ของสองสิงโตมุฟาซาและซาราบี และแสดงตัวซิมบ้าให้สัตว์ป่าที่มาชุมนุม ณ ผาทรนง
มุฟาซาเลี้ยงดูซิมบ้าในแดนทรนง คอยสั่งสอนซิมบ้าเกียวกับวัฏสงสารและความเป็นจริงของชีวิต ฝ่ายสการ์ น้องชายของมุฟาซาผู้หวังจะขึ้นเป็นเจ้าป่าครองแดนทรนงได้เล่าให้ซิมบ้าฟังถึงสุสานช้างที่มุฟาซาสั่งห้ามไม่ให้ซิมบ้าไป ซิมบ้าได้ไปขออนุญาตจากซาราบีผู้เป็นแม่ว่าจะไปเที่ยวเล่นที่หนองน้ำพร้อมกับนาลา ลูกสิงโตตัวเมียที่เป็นเพื่อนสนิทของซิมบ้า ซาราบีอนุญาตแต่ต้องให้ซาซู นกเงือกซึ่งเป็นคนสนิทของมุฟาซาติดตามไปด้วย แต่ซิมบ้าและนาลาได้หลบหนีการควบคุมของซาซูและเดินทางไปสุสานช้าง ณ ที่นั้น ซิมบ้าและนาลาได้พบกับหมาไน เช็นซี บันไซ และ เอ็ด หมาไนทั้งสามหวังจะสังหารซิมบ้าและนาลา แต่มุฟาซาได้มาช่วยชีวิตได้ทัน
หลังจากนั้นไม่นาน สการ์ได้เกลี้ยกล่อมเหล่าหมาไนให้เป็นพวก แล้วเริ่มวางแผนกำจัดมุฟาซาและซิมบ้า ต่อมาสการ์การหลอกให้ซิมบ้าไปเล่นในหุบเขา แล้วจึงให้หมาไนต้อนฝูงควายป่าเข้าไปในหุบเขา ซิมบ้าต้องหนีตายจากการถูกฝูงควายป่าเหยียบ ฝ่ายมุฟาซาก็รีบมาช่วยซิมบ้าจากฝูงควายป่า มุฟาซาช่วยซิมบ้าได้สำเร็จ แต่ตัวเขาเองถูกสการ์ผลักตกจากเชิงผาและถูกฝูงวัวป่าเหยียบจนตาย ฝ่ายสการ์ได้หลอกซิมบ้าว่าซิมบ้าเป็นต้นเหตุให้มุฟาซาตายแล้วให้ซิมบ้าหนีออกจาแดนทรนงโดยไม่ต้องกลับมาอีก หลังจากนั้น สการ์ได้สั่งให้สามหมาไน เซนซี บันไซ และเอ็ด ออกไล่ฆ่าซิมบ้า แต่ซิมบ้าหนีได้ทัน สการ์ได้ขึ้นเป็นเจ้าป่าแทนมุฟาซา โดยบอกเหล่าสัตว์เชื่อว่าในแดนทรนงว่าทั้งมุฟาซาและซิมบ้าได้ตายไปแล้ว
ฝ่ายซิมบ้าได้พบกับเมียร์แคททีโมนและหมูป่าพุมบ้าโดยไม่คาดฝัน คู่หูทั้งสองได้สอนการใช้ชีวิตแบบไม่ต้องกังวลอะไรให้กับซิมบ้าด้วยคติที่ว่า""ฮาคูน่า มาทาท่า""แปลว่าอย่ากังวล ซิมบ้าได้ใช้ชีวิตอย่างสุขสบายกับทีโมนและพุมบ้าจนกระทั่งเติบโตเป็นสิงโตหนุ่ม แล้วซิมบ้าก็ได้พบกับนาลาเพื่อนสมัยเด็กโดยบังเอิญ นาลาได้บอกซิมบ้าว่าตั้งแต่สการ์ขึ้นเป็นเจ้าป่า แดนทรนงได้กลายเป็นดินแดนแห้งแล้งไปแล้ว เธอได้ขอให้ซิมบ้ากลับไปยึดแดนทรนงคืนจากสการ์ แต่ซิมบ้าปฏิเสธ ไม่นานหลังจากนั้น ราฟิกิลิงแมนดริล ได้เดินทางมาพบกับซิมบ้าและโน้มน้าวให้ซิมบ้ากลับไปกู้แดนทรนงได้สำเร็จ โดยการพาซิมบ้าไปพบวิญญาณของมุฟาซาที่ปรากฏตนบนฟากฟ้า
ซิมบ้า นาลา ทีโมน และพุมบ้าได้เดินทางกลับไปที่ผาทรนง แล้วเข้าต่อสู้กับฝูงหมาไน โดยมีเหล่าสิงโตที่ยังภักดีต่อมุฟาซาได้เข้าร่วมต่อสู้ ในที่สุด ซิมบ้าก็เอาชนะสการ์ได้ ซิมบ้าจึงได้ขึ้นเป็นเจ้าป่าแห่งแดนทรนงในที่สุด
ซินเดอเรลล่า (ภาพยนตร์ พ.ศ. 2493)
ซินเดอเรลล่า () เป็นภาพยนตร์แอนิเมชันที่สร้างโดยทีมงาน วอลท์ ดิสนีย์ ในปี พ.ศ. 2493 พื้นเรื่องมาจากเทพนิยายเรื่อง "ซินเดอเรลลา" ของชาร์ลส แปร์โรลต์
เรื่องนี้เป็นเรื่องที่ 12 ในซี่รี่ย์การ์ตูนคลาสสิกของวอลต์ ดิสนีย์ การ์ตูนเรื่องนี้ได้ถูกจำกัดการปล่อยในวันที่ 15 กุมภาพันธ์ 2493 โดย RKO Radio Pictures 
มีผู้กำกับคือ ไคลด์ เจอโรมินิ,แฮมิลตัน ลัสก์ และ วิลเฟรด แจ็คสัน บทเพลงโดย แม็ค เดวิด,เจอร์รี่ ลิฟวิงสตัน และ อัล ฮอฟแมน
การ์ตูนเรื่องนี้ได้รับรางวัลอะคาเดมี 3 รางวัล คือ Best Sound, Original Music Score และ Best Song
เหมียวน้อยโอลิเวอร์กับเพื่อนเกลอ
เหมียวน้อยโอลิเวอร์กับเพื่อนเกลอ () ออกฉายวันที่ 14 กุมภาพันธ์ พ.ศ. 2531 กำกับโดย George Scribner.
สโมสรฟุตบอลฮัลล์ซิตี
สโมสรฟุตบอลฮัลล์ซิตี () เป็นทีมฟุตบอลอาชีพทีมหนึ่งในฟุตบอลลีกอังกฤษ ตั้งอยู่ที่เมืองคิงส์ตันอะพอนฮัลล์ มีชื่อเล่นของทีมว่า ไทเกอส์ (เจ้าเสือน้อยหรือพี่เสือในภาษาไทย)
ฮัลล์ซิตีเป็นสโมสรฟุตบอลที่ตั้งมา 104 ปี ทว่าไร้ถ้วยรางวัลระดับใหญ่ อันดับในลีกสูงสุดที่เคยทำได้ก็คืออันดับที่สามของลีกอันดับสองของประเทศเท่านั้น หลังจากสโมสรถูกควบกิจการโดยแอดัม เพียร์สัน อดีตผู้อำนวยการด้านการเงินของลีดส์ยูไนเต็ด ในฤดูกาล 2000-2001 ในตอนนั้น ฮัลล์ซิตียังอยู่ในดิวิชันสาม โดยมีโอกาสเพลย์ออฟแต่ไม่ได้เข้าชิง เหมือนเป็นจุดเริ่มต้นของฮัลล์ซิตี โดยแอดัม เพียร์สัน ใช้เวลา 9 ปี เปลี่ยนไป 7 ผู้จัดการทีม จึงสามารถนำทีมธรรมดาอย่างฮัลล์ซิตีขึ้นสู่พรีเมียร์ชิพได้สำเร็จในสมัยที่ฟิล บราวน์ คุมทีม โดยฤดุกาล 2008/2009 ฮัลล์สร้างความฮือฮาให้วงการฟุตบอลด้วยการชนะถึง 7 จาก 9 นัดแรก รวมถึงการปราบทีมอย่างนิวคาสเซิลยูไนเต็ด อาร์เซนอล ทอตนัมฮอตสเปอร์ และเวสต์แฮม หลังจากนั้นผลงานทีมก็ตกต่ำลงอย่างชัดเจนในช่วงครึ่งหลังของฤดูกาล จนตกไปอยู่ในโซนตกชั้นและส่วนหนึ่งก็เกิดจากนักเตะตัวหลักโชว์ฟอร์มไม่ออกรวมไปถึงนักเตะที่ซื้อมาอย่างจิมมี่ บูลลาร์ดมีอาการบาดเจ็บ มานูโช่กองหน้าที่ยืมมาจากแมนเชสเตอร์ยูไนเต็ดเล่นไม่ออก จนต้องไปลุ้นในวันสุดท้ายในเกมส์พบแมนเชสเตอร์ยูไนเต็ด แม้จะแพ้ไป 1-0 แต่โชคดีที่นิวคาสเซิลยูไนเต็ดและซันเดอร์แลนด์ต่างพ่ายแพ้ทั้งคู่ ทำให้ฮัลล์รอดพ้นการตกชั้นได้สำเร็จและในช่วงต้นฤดูกาล 2009-2010 ฮัลล์เซ็นสัญญาคว้าตัว แยน เวนเนกอร์ออฟ ฮัสเซลลิง กองหน้าทีมชาติฮอลแลนด์มาแบบไร้ค่าตัวหลังจากหมดสัญญาจากกลาสโกว์เซลติก ซึ่งถือเป็นข่าวช็อกพอสมควรแต่ก็ไม่สามารถทำให้ฮัลล์ ผลงานดีขึ้นจนฟิล บราวน์ถูกปลดออกจากตำแหน่งหลังจากผลงานย่ำแย่จนตกไปอยู่ท้ายตารางสโมสรจึงมีมติแต่งตั้งเอียน ดาววี่ อดีตผู้จัดการทีมคริสตัลพาเลซเข้ามาคุมแต่ก็ไม่สามารถช่วยให้ทีมรอดตกชั้นได้
ในรายการเอฟเอคัพ ในฤดูกาล 2013-14 ฮัลล์ซิตีทำผลงานได้ดีมากจนสามารถผ่านเข้าไปถึงรอบชิงชนะเลิศได้เป็นครั้งแรกของสโมสร เมื่อต้องพบกับอาร์เซนอล เจ้าของแชมป์รายการนี้มากถึง 10 ครั้ง แม้ฮัลล์ซิตีจะเป็นฝ่ายพ่ายแพ้ไปในช่วงต่อเวลาพิเศษ 120 นาที 3-2 ประตูก็ตาม แต่ในช่วงต้นของการแข่งขัน เพียงแค่ 9 นาทีแรก ฮัลล์ซิตีเป็นฝ่ายได้ประตูนำไปก่อน 0-2 และสร้างความกดดันให้กับอาร์เซนอลได้เป็นอย่างดี และทำให้ได้ผ่านไปเล่นในรายการยูฟ่ายูโรปาลีก (รอบคัดเลือกรอบสาม) เป็นครั้งแรกในประวัติศาสตร์ของสโมสร ในฐานะที่เป็นหนึ่งในทีมคู่ชิงเอฟเอคัพ
เจ้าจอมมารดาสุด ในรัชกาลที่ 5
เจ้าจอมมารดาสุด ในพระบาทสมเด็จพระจุลจอมเกล้าเจ้าอยู่หัว เป็นบุตรีของพระยาสุรินทราราชเสนี (จั่น สุกุมลจันทร์) กับคุณหญิงกลิ่น สุรินทรราชเสนี (สกุลเดิม รักตประจิต) เกิดเมื่อปี พ.ศ. 2394 ท่านมีพี่น้องที่ได้รับราชการฝ่ายในด้วยกันคือเจ้าจอมมารดาสุด เคยรับราชการฝ่ายในเป็นเจ้าจอมอยู่งานในพระบาทสมเด็จพระจุลจอมเกล้าเจ้าอยู่หัว
เจ้าจอมมารดาสุดมีประสูติกาลพระราชธิดาเพียงพระองค์เดียว คือ พระองค์เจ้าหญิงวรลักษณาวดี ซึ่งประสูติเมื่อปี พ.ศ. 2415 สิ้นพระชนม์เมื่อปี พ.ศ. 2469 พระชันษารวม 54 ปี
เจ้าจอมมารดาสุดถึงแก่อนิจกรรมเมื่อวันที่ 4 กรกฎาคม พ.ศ. 2455 ในรัชสมัยพระบาทสมเด็จพระมงกุฎเกล้าเจ้าอยู่หัว
พันธุ์ร็อกหน้าย่น
พันธุ์ร็อกหน้าย่น () ภาพยนตร์ไทยในแนวเพลงและตลกในปี พ.ศ. 2546 นำแสดงโดย เทพ โพธิ์งาม, อนันต์ บุนนาค, ทูน หิรัญทรัพย์, ปฐมพงศ์ สมบัติพิบูลย์, เพ็ญพักตร์ ศิริกุล, วงศ์วรุตม์ ตันตระกูล, มนัสนันท์ พันเลิศวงศ์สกุล กำกับโดย พิสุทธิ์ แพร่แสงเอี่ยม อำนวยการสร้างโดย อาร์เอสฟิล์ม
เรื่องราวของกลุ่มนักดนตรีวงร็อกแอนด์โรล ระดับซูเปอร์สตาร์ ที่มีประวัติโด่งดังยาวนานในอดีตวงหนึ่ง แม้ปัจจุบันแต่ละคนต่างเข้าสู่วัยทอง และแยกวงกันไปนานเกือบ 30 ปี แต่ด้วยความรักและความผูกพัน ในสิ่งที่ตัวเองยึดมั่นในดนตรีร็อก ที่อัดแน่นอยู่เต็มหัวใจ ทำให้กลุ่มนักดนตรีร็อกวงนี้ อยากที่จะกลับมารวมตัวกันอีกครั้ง เพื่อประกาศศักดาร็อกเกอร์ ที่ชื่อว่า "เดอะดีโน่ แบนด์" ให้ทุกคนได้ประจักษ์ ในคอนเสิร์ตรวมพลวงร็อก ครั้งยิ่งใหญ่ของเมืองไทย
หากแต่การร้างราเวที ที่ยาวนานกว่า 3 ทศวรรษ ได้สร้างปัญหาแก่พวกเขามากมาย ไม่ว่าจะเป็น.. สังขารของแต่ละคน ที่น่าจะกลับไปเลี้ยงหลานอยู่ที่บ้าน มากกว่าที่จะไปยืนอยู่บนเวที หรืออุปสรรคนานัปการ ที่จะทำให้กลับมาเป็นที่ยอมรับ จากแฟนเพลงร็อกยุคใหม่ได้หรือไม่.. รวมไปถึงปัญหาส่วนตัว ที่นัวเนียกันไม่จบ
แต่ความปรารถนาที่จะกลับมาทำ ในสิ่งที่พวกเขารักอีกครั้ง กับ "โอกาส" ซึ่งเหลือเพียงไม่มาก ในระยะเวลาช่วงปลายชีวิตครั้งนี้ พวกเขาก็พร้อมที่จะพิสูจน์ตัวเองอีกครั้ง ด้วยความเชื่อมั่นในคำว่า Rock Never Die แต่ถ้าจะต้องตาย ก็ขอวาดลวดลายอีกสักครั้ง"โดย อาร์เอส""พันธุ์ร็อกหน้าย่น" เป็นผลงานภาพยนตร์ในแนวเพลงและตลก โดย อาวอง บริษัทในสังกัดอาร์เอสฟิล์ม ของอาร์เอส โดยมี พิสุทธิ์ แพร่แสงเอี่ยม ทำหน้าที่ผู้กำกับและเขียนบทภาพยนตร์
โดยมี เทพ โพธิ์งาม รับบทเป็น เหลียง ซานตาน่า มือเบสของวง ที่เป็นตัวสร้างสีสันและชูโรง, อนันต์ บุนนาค รับบท นิค สแตนเลส มือกีตาร์ที่เป็นตัวตั้งตัวตีในการรวมวงอีกครั้ง, ทูน หิรัญทรัพย์ รับบท ทาโร คาสโนว่า นักร้องนำรูปหล่อของวง ขวัญใจแฟน ๆ โดยเฉพาะผู้หญิง และปฐมพงษ์ สมบัติพิบูลย์ หรือ โป่ง หิน เหล็ก ไฟ ซึ่งเป็นนักดนตรีตัวจริง รับบท วู้ดดี้ ดิคาปริโอ มือคีย์บอร์ด
และยังได้ เพ็ญพักตร์ ศิริกุล รับบท สร้อย (โซอี้) ศิริกุล ผู้บริหารบริษัทเทปเพลงยักษ์ใหญ่ และเป็นผู้จัดงานคอนเสิร์ตรำลึกวงร็อกขึ้นมา และทำทุกวิถีทาง ที่จะไม่ให้วงร็อกรุ่นเดอะกลุ่มนี้ ได้มีโอกาสขึ้นเวทีอีกครั้ง, มนัสนันท์ พันเลิศวงศ์สกุล รวมถึงได้มีนักร้องและนักดนตรีตัวจริงระดับมืออาชีพมากมาย ร่วมงานด้วย เช่น แหลม มอริสัน, ช.อ้น ณ บางช้าง, ฉันทนา กิติยพันธ์ , เอ็ดเวิร์ด แวนโซ่
เอเรียล 3
เอเรียล 3 () เป็นดาวเทียมจำลองดวงแรกที่ออกแบบและสร้างโดยสหราชอาณาจักร ขึ้นสู่อวกาศจากฐานทัพอากาศแวนเดนเบิร์กเมื่อวันที่ 5 พฤษภาคม ค.ศ. 1967 โดยใช้ยานสอดแนม เอเรียล 3 มีรอบโคจรหนึ่งรอบประมาณ 95 นาที โดยมีระยะโคจรไกลจากโลกที่สุด 608 กิโลเมตร และระยะใกล้ที่สุด 497 กิโลเมตร หมุนรอบตัวเองด้วยความเร็ว 31 รอบต่อนาทีในช่วงแรกเพื่อรักษาสมดุล แต่ขณะเมื่อออกจากวงโคจรดาวเทียมหมุนรอบตัวเองประมาณ 1 รอบต่อนาทีเท่านั้น
เอเรียล 3 นำเครื่องมือวัดขึ้นไปด้วย 5 ชิ้น เพื่อตรวจสอบสภาพภูมิอากาศของโลก พร้อมกันกับตรวจสอบ "สัญญาณรบกวนจากผิวโลก" เช่นพายุขนาดใหญ่ หรือคลื่นวิทยุแปลกประหลาดในดาราจักร ข้อมูลจากการตรวจวัดเก็บบันทึกไว้บนยานด้วยเครื่องบันทึกเทป แล้วจึงส่งต่อมายังผู้สังเกตการณ์บนโลกในภายหลัง วันที่ 24 ตุลาคม ค.ศ. 1967 เครื่องบันทึกเทปบนเอเรียล 3 ไม่สามารถใช้การได้ ทำให้ผู้สังเกตการณ์ต้องอยู่ปฏิบัติงานตลอดเวลาเพื่อคอยรับข้อมูล เอเรียล 3 ประสบปัญหาระบบจ่ายไฟอย่างรุนแรงเมื่อเดือนธันวาคม ค.ศ. 1968 ทำให้ดาวเทียมสามารถทำงานได้เฉพาะเวลากลางวันเท่านั้น ดาวเทียมปิดตัวลงอย่างถาวรเมื่อเดือนกันยายน ค.ศ. 1969 แต่ยังคงค้างอยู่ในวงโคจรจนกระทั่งวันที่ 14 ธันวาคม ค.ศ. 1970 จึงตกลงมาสู่ชั้นบรรยากาศของโลก
หอดูดาวแมกดาลีนาริดจ์
หอดูดาวแมกดาลีนาริดจ์ (; MRO) เป็นหอสังเกตการณ์ทางดาราศาสตร์ ตั้งอยู่ที่โซคอร์โรเคาน์ตี้ รัฐนิวเม็กซิโก สหรัฐอเมริกา ห่างจากตัวเมืองไปทางตะวันตกประมาณ 32 กิโลเมตร เป็นส่วนหนึ่งของสำนักวิจัยและพัฒนาเศรษฐกิจของสถาบันเทคโนโลยีนิวเม็กซิโก หอดูดาวตั้งอยู่บนยอดเขาเซาท์บัลดี ในเทือกเขาแมกดาลีนา ที่ระดับความสูง 10,600 ฟุต (3,180 เมตร) จากระดับน้ำทะเล ถือเป็นองค์กรความร่วมมือทางวิทยาศาสตร์นานาชาติแห่งหนึ่งของโลก
หอดูดาวแมกดาลีนาริดจ์ ตั้งอยู่ห่างจาก Very Large Array ไปทางทิศตะวันออกประมาณ 42 กิโลเมตร
สถาบันสมิธโซเนียน
สถาบันสมิธโซเนียน () เป็นสถาบันวิจัย สถาบันการศึกษา และพิพิธภัณฑ์ ที่บริหารจัดการและได้รับทุนจากรัฐบาลสหรัฐอเมริกาและจากผู้บริจาคต่าง ๆ รวมถึงรายได้การจำหน่ายออกร้านและค่าสมาชิกนิตยสาร หน่วยงานส่วนใหญ่ของสถาบันตั้งอยู่ที่กรุงวอชิงตัน ดี.ซี. แต่ยังมีพิพิธภัณฑ์อีกกว่า 19 แห่ง สวนสัตว์ ศูนย์วิจัย และหน่วยงานสนามอีกมากมายอยู่ในเมืองนิวยอร์ก เวอร์จิเนีย ปานามา และที่อื่น ๆ มีวัตถุสิ่งของต่าง ๆ ในความดูแลของพิพิธภัณฑ์มากกว่า 136 ล้านชิ้น
สถาบันสมิธโซเนียนก่อตั้งขึ้นตามความประสงค์ของนักวิทยาศาสตร์ชาวอังกฤษ เจมส์ สมิธสัน (James Smithson; ค.ศ. 1765-1829) ซึ่งระบุพินัยกรรมว่า หากหลานชายของเขา เฮนรี เจมส์ ฮังเกอร์ฟอร์ด ไม่มีทายาท ก็ให้ยกมรดกทั้งหมดให้แก่รัฐบาลสหรัฐอเมริกาเพื่อก่อตั้งองค์กรที่สามารถ "เพิ่มพูนและเผยแพร่ความรู้" ให้แก่มนุษยชาติ ปี ค.ศ. 1835 เมื่อหลานของเขาเสียชีวิตลงโดยไม่มีทายาท ประธานาธิบดีแอนดรูว์ แจ็กสัน จึงรายงานต่อรัฐสภาถึงความจำนงของเขา เงินพินัยกรรมที่เขายกให้แก่รัฐบาลสหรัฐฯ เวลานั้นมีมูลค่า 104,960 ปอนด์ทองคำ หรือ 500,000 ดอลลาร์สหรัฐ (คำนวณตามอัตราเงินเฟ้อในปี ค.ศ. 2005 จะคิดเป็นเงิน 9,235,277 ดอลลาร์สหรัฐ)
ประธานศาลสูงสุดแห่งสหรัฐอเมริกา เป็นอธิการบดีสถาบันสมิธโซเนียนโดยตำแหน่ง
ดาวเคราะห์น้อย 3773 สมิธโซเนียน ตั้งชื่อเพื่อเป็นเกียรติแก่สถาบันแห่งนี้
ควีนมันธา
NZ-000 ควีนมันธา ( ;) เป็นโมบิลสูทตัวร้ายซึ่งมีบทบาทสำคัญในอะนิเมะซีรีส์โมบิลสูทกันดั้มดับเบิลเซต้า ออกแบบโดยมิกะ อาคิทากะ
ควีนมันธาเป็นโมบิลสูทขนาดใหญ่สำหรับนิวไทป์ใช้งานโดยเฉพาะซึ่งพัฒนานีโอซีอ้อน ควีนมันธานั้นใช้พื้นฐานของโมบิลอาเมอร์ ไซโคกันดั้มมาร์คทูว์แต่ผสมลักษณะของคิวเบเลย์เข้าไปด้วย อาวุธหลักของควีนมันธาก็คือปืนมหาอนุภาคที่ติดไว้ทั่วตัวซึ่งมีอานุภาพเทียบได้กับปืนของยานรบ ในเกราะหางมีฟันเนลซึ่งเป็นอาวุธควบคุมระยะไกลด้วยพลังจิตผ่านระบบไซคอมมิว (Psycommu - Psychic communicator) เมื่อใช้งาน ฟันเนลจะแยกออกไปจากอัลฟ่าอาร์ซีลและยิงโจมตีเป้าหมายจากตำแหน่งต่างๆกันด้วยบีมกันที่ติดไว้ เกราะของควีนมันธามีความทนทานสูงและสามารถทนมิสไซล์ทั้งหมดของฟุลอาเมอร์ดับเบิ้ลเซต้ากันดั้มได้ และเกราะไหล่ขนาดใหญ่ทั้งสองข้างยังติดตั้งเครื่องกำเนิดสนามพลัง Iฟิลด์บาเรียร์ซึ่งสามารถสะท้อนลำแสงจากอาวุธบีมที่ศัตรูยิงใส่ได้ แม้จะเป็นโมบิลสูทขนาดใหญ่ แต่ควีนมันธาก็ติดตั้งท่อขับดันที่มีกำลังมากจึงมีความเร็วสูง ส่วนหัวของควีนมันธายังสามารถใช้เป็นยานหนีภัยได้เหมือนไซโคกันดั้มมาร์คทูว์
เมื่อเกรมี่ โตโต้ได้เริ่มก่อกบฏเพื่อชิงอำนาจจากฮามาน คานก็ได้ใช้ควีนมันธาเหมือนยูนิตบัญชาการ โดยเกรมี่จะนั่งออกคำสั่งจากควีนมันธาซึ่งมีมนุษย์ดัดแปลง เพิล ทูว์เป็นนักบินหลัก ในการต่อสู้นั้น ควีนมันธาสามารถทำลายยานท่า ลาวิอ็องโรส และทำให้ AMX-015 เกมาร์คของหัวหน้าหน่วยองครักษ์ เคียร่า ซูน กับกันดั้มมาร์คทูว์และเซต้ากันดั้มของกันดั้มทีมเสียหายอย่างหนักได้ แต่ในระหว่างการต่อสู้กับฟุลอาเมอร์ดับเบิ้ลเซต้ากันดั้มของจูโด อชิตะนั้น จูโดได้เกลี้ยกล่อมให้เพิล ทูว์รู้สึกตัวว่าเกรมี่เพียงแต่ใช้งานเธออยู่และสละเครื่องออกมา เปิดโอกาสให้ลู ลูก้าใช้เซต้ากันดั้มยิงสังหารเกรมี่
NZ-666 กษัตริยา ( ;) ปรากฏตัวในหนังสือนิยาย "กันดั้มยูนิคอร์น" ออกแบบโดยฮาจิเมะ คาโทกิ
กษัตริยาเป็นรุ่นปรับปรุงของควีนมันธาซึ่งพัฒนาโดยบริษัทแอนาไฮม์อิเล็กทรอนิกให้มีขนาดเล็กลงแต่ยังคงพลังทำลายไว้ในขณะที่สมรรถนะสูงกว่าเดิม โดยเพิ่มเกราะไหล่ขนาดใหญ่เป็นสี่แผง ซึ่งในเกราะนี้ติดตั้งอาวุธคือฟันเนล ปืนมหาอนุภาค และ แขนกลติดบีมเซเบอร์เอาไว้ ส่วนตัวของกษัตริยายังมีปืนมหาอนุภาคสี่กระบอกที่หน้าอกและบีมเซเบอร์ บีมแก็ตลิ่งที่ยูนิคอร์นกันดั้มใช้นั้นเดิมทีก็เป็นอาวุธของกษัตริยา ระบบไซคอมมิวของกษัตริยายังได้รับการปรับปรุงเป็นไซโคเฟรมซึ่งมีประสิทธิภาพมากกว่าเดิมมาก กษัตริยาถูกขโมยไปจากแอนาไฮม์อิเล็กทรอนิกส์โดยกลุ่มนีโอซีอ้อนที่เหลืออยู่ภายใต้การนำของฟุล ฟรอนทัลและใช้เป็นโมบิลสูทประจำตัวของมนุษย์ดัดแปลง มาริดา ครูซ ซึ่งในอดีตนั้นเธอก็คือเพิล ทเวลฟ์ หนึ่งในโคลนของเอลพี เพิล
ชูพงษ์ ช่างปรุง
ชูพงษ์ ช่างปรุง หรือ เดี่ยว ชูพงษ์ (เกิด 23 มีนาคม พ.ศ. 2524) เป็นนักแสดงภาพยนตร์แอ็คชั่น เชี่ยวชาญการแสดงศิลปะการต่อสู้ป้องกันตัวและเคยเป็นนักแสดงสตันท์ จบการศึกษาระดับปริญญาตรีที่มหาวิทยาลัยศรีนครินทรวิโรฒ เริ่มเข้าสู่วงการแสดง โดยเป็นนักแสดงผาดโผนในทีมงานของพันนา ฤทธิไกร ชูพงษ์เริ่มผลงานทางการแสดงจากการเป็นนักแสดงประกอบในภาพยนตร์เรื่อง "องค์บาก" ในปี พ.ศ. 2546 เขาก็ได้เป็นหนึ่งในทีมสตันท์ของพันนา และด้วยความโดดเด่นทางด้านบุคลิกหน้าตา และความสามารถทางด้านบทบู๊หลากสไตล์ พ่วงด้วยพื้นฐานยิมนาสติคและมวยไทย ทำให้เขาได้รับคัดเลือกให้รับบทนำในภาพยนตร์เรื่อง "เกิดมาลุย" ที่สามารถประสบความสำเร็จทั้งในประเทศไทยและต่างประเทศ โดยเฉพาะเมื่อครั้งเดินทางไปโปรโมทยังประเทศญี่ปุ่น ฝรั่งเศสและอเมริกาเริ่มมีชื่อเสียงจากภาพยนตร์เรื่อง "ฅนไฟบิน" ในปี พ.ศ. 2549 ปัจจุบันแต่งงานกับสาวนอกวงการแล้วโดยจัดงานแต่งงานแบบเงียบ ๆ ไม่ได้ออกสื่อ โดยแต่งงานวันที่ 3 มกราคม 2557 ที่จังหวัดมหาสารคาม
เครื่องวัดความสว่างความเร็วสูง
เครื่องวัดความสว่างความเร็วสูง (; HSP) เป็นเครื่องมือวัดทางวิทยาศาสตร์ชิ้นหนึ่งที่ติดตั้งอยู่บนกล้องโทรทรรศน์อวกาศฮับเบิล ออกแบบมาเพื่อตรวจวัดค่าความสว่าง (brightness) และขั้วแม่เหล็กของวัตถุท้องฟ้าหลายชนิด สามารถสังเกตการณ์ได้ในช่วงความยาวคลื่นของอัลตราไวโอเลต แสงที่ตามองเห็น และอินฟราเรด
เครื่องวัดความสว่างความเร็วสูงเป็นอุปกรณ์ตัวหนึ่งของกล้องฮับเบิลที่ติดตั้งไปตั้งแต่การขึ้นสู่อวกาศครั้งแรก แต่ไม่สามารถใช้งานได้สำเร็จเนื่องจากปัญหาการรับภาพของกล้อง ในภารกิจซ่อมบำรุงที่ 1 เมื่อเดือนธันวาคม ค.ศ. 1993 มันถูกแทนที่ด้วยเครื่องแก้ไขภาพกล้องโทรทรรศน์อวกาศ (Corrective Optics Space Telescope Axial Replacement หรือ COSTAR) เพื่อช่วยแก้ไขปัญหาด้านภาพสำหรับอุปกรณ์วัดอื่นๆ ที่เหลือ
เอเชียนบีชเกมส์ 2008
เอเชียนบีชเกมส์ 2008 () เป็นการแข่งขันเอเชียนบีชเกมส์ ครั้งที่ 1 จัดขึ้นที่ บาหลี ประเทศอินโดนีเซีย ระหว่างวันที่ 18 - 26 ตุลาคม พ.ศ. 2551 โดยมีประเทศเข้าร่วม 42 ประเทศ และมีกีฬาแข่งขันทั้งหมด 19 ชนิด
มี 5 สถานที่จัดการแข่งขัน
การแข่งขันครั้งนี้มีประเทศที่เข้าร่วมทั้งหมด 42 ประเทศ ประเทศอินโดนีเซียส่งนักกีฬาเข้าแข่งขันมากถึง 214 คนเป็นทีมที่ใหญ่ที่สุดในการแข่งขันครั้งนี้ โดยการแข่งขันครั้งนี้มีกีฬาทั้งหมด 19 ชนิด
สเปกโตรกราฟวัตถุมัว
สเปกโตรกราฟวัตถุมัว (; FOS) เป็นเครื่องมือสเปกโตรกราฟที่ติดตั้งบนกล้องโทรทรรศน์อวกาศฮับเบิล ต่อมาถูกถอดออกแทนที่ด้วยสเปกโตรกราฟกล้องโทรทรรศน์อวกาศในปี ค.ศ. 1997
พิพิธภัณฑ์ยานบินและยานอวกาศแห่งชาติ
พิพิธภัณฑ์ยานบินและอวกาศแห่งชาติ (; NASM) แห่งสถาบันสมิธโซเนียน เป็นพิพิธภัณฑ์ที่มีชื่อเสียงมากที่สุดของสถาบันสมิธโซเนียน ตั้งอยู่ที่กรุงวอชิงตัน ดี.ซี. เป็นแหล่งรวมวัตถุที่เกี่ยวข้องด้านอากาศยานและอวกาศยานที่ใหญ่ที่สุดในโลก นอกจากนี้ยังเป็นศูนย์รวมการวิจัยเกี่ยวกับประวัติศาสตร์ วิทยาศาสตร์ และเทคโนโลยีการบินและอวกาศการบิน รวมถึงกิจการด้านวิทยาศาสตร์ดาวเคราะห์ ภูมิศาสตร์เกี่ยวกับโลก และภูมิฟิสิกส์ เครื่องบินและอวกาศยานส่วนใหญ่ที่ตั้งแสดงที่นี่เป็นเครื่องต้นแบบหรือเครื่องสำรองของเครื่องที่ใช้งานจริงทั้งสิ้น
สมาคมมหาวิทยาลัยเพื่อการวิจัยด้านดาราศาสตร์
สมาคมมหาวิทยาลัยเพื่อการวิจัยด้านดาราศาสตร์ (; AURA) เป็นหน่วยงานความร่วมมือระหว่างมหาวิทยาลัยและสถาบันหลายแห่งเพื่อร่วมกันทำงานในโครงการสังเกตการณ์ทางดาราศาสตร์และการใช้งานกล้องโทรทรรศน์
ดาวเคราะห์น้อย 19912 Aurapenenta ตั้งชื่อเพื่อเป็นเกียรติในโอกาสครบรอบปีที่ 50 ขององค์กรเมื่อวันที่ 1 มิถุนายน ค.ศ. 2007
ความผิดปกติที่มหาสมุทรแอตแลนติกตอนใต้
ความผิดปกติที่มหาสมุทรแอตแลนติกตอนใต้ (; SAA) เป็นย่านหนึ่งของผิวโลกที่อยู่ใกล้กับแนวการแผ่รังสีแวนอัลเลนเส้นในมากที่สุด ที่ระดับความสูงดังกล่าวความหนาแน่นของรังสีจะมีสูงกว่าย่านอื่นๆ แนวการแผ่รังสีแวนอัลเลนมีลักษณะสมมาตรกับแกนแม่เหล็กโลก ซึ่งสอดคล้องกับแกนการหมุนของโลกโดยทำมุมประมาณ 11 องศา แกนแม่เหล็กจึงเบี่ยงไปจากแกนการหมุนของโลกประมาณ 450 กิโลเมตร ผลจากการเบี่ยงเบนดังกล่าว เข็มขัดเส้นในของแนวการแผ่รังสีแวนอัลเลนจึงอยู่ใกล้ผิวโลกมากที่สุดที่บริเวณเหนือมหาสมุทรแอตแลนติกตอนใต้ ส่วนที่อยู่ห่างจากผิวโลกมากที่สุดอยู่ที่ประมาณเหนือมหาสมุทรแปซิฟิกตอนเหนือ
ความผิดปกติที่มหาสมุทรแอตแลนติกตอนใต้ส่งผลกระทบอย่างมีนัยสำคัญต่อดาวเทียมและอวกาศยานสำรวจทางดาราศาสตร์ที่โคจรรอบโลกในระดับความสูงไม่กี่กิโลเมตรเหนือพื้นโลก วงโคจรในระดับนั้นทำให้ดาวเทียมเคลื่อนผ่านย่านความผิดปกติเป็นประจำและทำให้มันต้องได้รับรังสีระดับรุนแรงเป็นเวลาหลายนาทีในแต่ละครั้ง สถานีอวกาศนานาชาติที่โคจรในระดับดังกล่าวโดยมีมุมเบี่ยงเบน 51.6° ก็ต้องสร้างเกราะป้องกันพิเศษเพื่อป้องกันปัญหานี้ เครื่องมือวัดบนกล้องโทรทรรศน์อวกาศฮับเบิลก็ไม่สามารถใช้งานได้ทุกครั้งที่โคจรผ่านย่านนี้
สเปกโตรกราฟต้นกำเนิดจักรวาล
สเปกโตรกราฟต้นกำเนิดจักรวาล (; COS) เป็นเครื่องมือวัดชิ้นหนึ่งที่อยู่ในแผนงานติดตั้งบนกล้องโทรทรรศน์อวกาศฮับเบิล จะนำขึ้นสู่อวกาศในภารกิจซ่อมบำรุงครั้งสุดท้ายในเดือนกุมภาพันธ์ ค.ศ. 2009 ออกแบบมาเพื่อถ่ายภาพสเปกโตรกราฟของคลื่นอัลตราไวโอเลตของแหล่งกำเนิดแสงแบบจุด เป้าหมายทางวิทยาศาสตร์ของเครื่องมือนี้รวมถึงการศึกษาจุดกำเนิดของโครงสร้างขนาดใหญ่ในเอกภพ การก่อตัวและวิวัฒนาการของดาราจักร รวมถึงการกำเนิดของกลุ่มดาวและระบบดาวเคราะห์ต่างๆ สเปกโตรกราฟต้นกำเนิดจักรวาลได้รับการพัฒนาและสร้างขึ้นโดยห้องวิจัยฟิสิกส์ดาราศาสตร์ที่ศูนย์ศึกษาฟิสิกส์ดาราศาสตร์และดาราศาสตร์อวกาศ (Center for Astrophysics and Space Astronomy; CASA) ที่มหาวิทยาลัยโคโลราโดที่เมือง Boulder
เครื่องมือนี้จะนำขึ้นไปติดตั้งแทนที่เครื่องแก้ไขภาพกล้องโทรทรรศน์อวกาศ (COSTAR) เพื่อให้ช่วยเหลือการทำงานของสเปกโตรกราฟกล้องโทรทรรศน์อวกาศซึ่งจะมีการซ่อมแซมในภารกิจซ่อมบำรุงคราวเดียวกัน โดยที่สเปกโตรกราฟกล้องโทรทรรศน์อวกาศจะทำงานที่ช่วงความยาวคลื่นที่กว้างกว่า ส่วนสเปกโตรกราฟต้นกำเนิดจักรวาลจะทำงานที่ละเอียดมากกว่าโดยเฉพาะในช่วงคลื่นอัลตราไวโอเลต
เครื่องแก้ไขภาพกล้องโทรทรรศน์อวกาศ
เครื่องแก้ไขภาพกล้องโทรทรรศน์อวกาศ (; COSTAR) เป็นเครื่องมือที่ออกแบบขึ้นเพื่อแก้ไขปัญหาความคลาดทรงกลมของกล้องโทรทรรศน์อวกาศฮับเบิล ซึ่งเป็นสาเหตุให้การจับภาพสำหรับเครื่องมือวัดอื่นๆ มีความคลาดเคลื่อนไปหมด เครื่อง COSTAR สร้างโดยบริษัทบอลล์แอโรสเปซ นำขึ้นไปติดตั้งแทนที่เครื่องวัดความสว่างความเร็วสูง (High Speed Photometer; HSP) ในระหว่างภารกิจซ่อมบำรุงกล้องฮับเบิลครั้งที่ 1 เมื่อปี ค.ศ. 1993 สำหรับอุปกรณ์วัดที่สร้างขึ้นใหม่หลังจากนั้น ได้มีการออกแบบเพื่อชดเชยค่าความคลาดทรงกลมนี้ได้ด้วยตัวเองแล้ว
เครื่องแก้ไขภาพกล้องโทรทรรศน์อวกาศจะถูกถอดออกจากกล้องโทรทรรศน์อวกาศฮับเบิลในภารกิจซ่อมบำรุงครั้งที่ 5 ในปี ค.ศ. 2009 เพื่อจะติดตั้งสเปกโตรกราฟต้นกำเนิดจักรวาลแทนที่
ยุพข่าน
ยุพข่าน มีชื่อจริงว่า สมชาย งามสมชาติ เกิดเมื่อปี พ.ศ. 2504 ที่อำเภอสันกำแพง จังหวัดเชียงใหม่
ได้ฉายาว่า "ดาวร้ายหน้าหยก" เนื่องจากเป็นนักแสดงตัวร้ายของภาพยนตร์และละครโทรทัศน์ของฉลอง ภักดีวิจิตร หลายต่อหลายเรื่อง อาทิ "เสาร์ ๕", "เสาร์ ๕ ตอนทับทิมสยาม", "ดุจตะวันดั่งภูผา" รวมถึงละครโทรทัศน์แนวจักร ๆ วงศ์ ๆ อีกหลายเรื่อง และได้รับรางวัลดาวเมขลาพระเอกดาวร้ายดาวรุ่งดีเด่น ในปี พ.ศ. 2557
เป็นชาวไทยมุสลิม มีศักดิ์เป็นน้องบุญธรรมของดามพ์ ดัสกร ดาวร้ายอีกคนหนึ่งของวงการภาพยนตร์ไทย
ในปี พ.ศ. 2550 ได้ออกอัลบั้มเพลงชื่อชุด สมานฉันท์ ในสังกัดซิกม่า มีทั้งหมด 10 เพลง และบางส่วนเป็นเพลงประกอบละครโทรทัศน์ด้วย คือ "จอมใจจอมโจร" ซึ่งเป็นเพลงประกอบละครโทรทัศน์เรื่อง "จอมคนปล้นผ่าโลก" ทางช่อง 7 ในปี พ.ศ. 2545
เป็นศิลปินอีกคนหนึ่งที่ขึ้นร้องเพลงบนเวทีของพันธมิตรประชาชนเพื่อประชาธิปไตยในการชุมนุมเมื่อปี พ.ศ. 2551 ซึ่งเพลงที่ร้องบ่อยจนเป็นเอกลักษณ์ประจำตัวคือ "เหน็บหนาว" พร้อมกับแว่นตาดำและเสื้อแจ็คเก็ตหนังสีดำตัวใหญ่
ความละเอียดเชิงมุม
ความละเอียดเชิงมุม () เป็นค่าที่บ่งบอกถึงระดับความละเอียดของอุปกรณ์ที่สร้างภาพแบบต่างๆ เช่น กล้องโทรทรรศน์วิทยุ กล้องไมโครสโคป กล้องถ่ายรูป หรือแม้แต่ดวงตาของมนุษย์
ระดับความละเอียด (Resolving power) เป็นความสามารถของอุปกรณ์สร้างภาพในการแยกแยะจุดแต่ละจุดของภาพวัตถุว่ามีมุมที่เหลื่อมล้ำกันอย่างไร คำว่า "รีโซลูชั่น" คือระยะทางน้อยที่สุดระหว่างวัตถุ (จุดหรือเส้น) ที่สามารถแยกภาพออกจากกันได้ แต่คำนี้ไม่ค่อยใช้กับกล้องไมโครสโคปหรือกล้องโทรทรรศน์เท่าใดนัก สำหรับในการวิเคราะห์ทางวิทยาศาสตร์ คำว่า "รีโซลูชั่น" โดยมากจะหมายถึงความเที่ยงตรงของเครื่องมือวัดหรือเครื่องมือบันทึก (ในการบันทึกภาพหรือสเปกตรัม) มากกว่า
ชุดสำรองและชุดเยาวชนของสโมสรฟุตบอลนิวคาสเซิลยูไนเต็ด
สโมสรฟุตบอลนิวคาสเซิล ยูไนเต็ด ชุดสำรองและชุดเยาวชน () เป็นทีมชุดสำรอง และชุดเยาวชนของ สโมสรฟุตบอลนิวคาสเซิล ยูไนเต็ด สโมสรในศึกพรีเมียร์ลีก
ทีมชุดสำรองและชุดเยาวชน
 (ยืมตัวจาก แบล็คเบิร์น โรเวอร์ส)
ดราก้อน ฮาร์ท
ดราก้อน ฮาร์ท (อังกฤษ: Dragonheart) เป็นภาพยนตร์ประเภท แฟนตาซี/ผจญภัย กำกับโดย ร็อบ โชเฮ็น ออกฉายในปี 1996.
อังกฤษของศตวรรษที่ 10 ไอไม่ เจ้าชายหนุ่ม แต่ถูกบันทึกไว้โดยหัวใจของการบาดเจ็บที่รุนแรงของมังกรที่กำลังจะตายจากบัลลังก์ในรอยเท้าของพ่อของเขาคือทรราชเริ่มวางการปกครองแบบเผด็จการของพ่อมากกว่า อัศวินคิดว่าโบเวนได้รับการสอนไอไม่หัวใจของสิ่งที่มังกรโดยพฤติกรรมที่ผิดไอไม่เดินทางมังกรล่า แต่มันเป็นการเผชิญหน้ากับมังกรดราโกรอดชีวิต...และ ณ สิ้น.
ถ่ายทำจริงเริ่มในเดือนกรกฎาคมปี 1994 สโลวีเนีย ในช่วงลำดับที่เดรโกและ Bowen ในพวกเขามองเห็นผลกระทบ Squires ผู้บังคับบัญชาก็อตต์และทีมของเขาใช้สิ่งที่พวกเขาเรียกว่า "ติดมอนสเตอร์" - เสาที่มีบาร์และสองวงกลมสีแดงที่ด้านบน - เป็นตัวบ่งชี้สำหรับการที่ตาเดรโกจะเป็นสำหรับ อ้างอิง Quaid ของ นอกจากนี้ยังติดตั้งลำโพงผ่านที่โคเฮนจะอ่านบรรทัดเดรโกของ Quaid ซึ่งเควดกล่าวว่า "ช่วย [เขา] ออกมาก."
ในขณะที่ถ่ายทำฉากที่เกี่ยวข้องกับเดรโกในเที่ยวบินลูกเรือที่ใช้ไฟขนาดเล็กเป็นข้อมูลอ้างอิงและจากนั้นแก้ไขภาพไป "ใส่เดรโกมากกว่าด้านบนของที่และลบร่องรอยใด ๆ ของอากาศยาน.
ถึงแม้ว่าเดรโกมีการแสดงอย่างเต็มที่ในการ CGI, โมเดลขนาดเต็มจากบางส่วนของเดรโกของส่วนของร่างกายได้สำหรับบางฉาก หนึ่งในนั้นคือการเดินเท้าของเดรโกซึ่งถูกใช้ในการตรึงโบเวนกับพื้นดินและอื่น ๆ ที่เป็นเดรโกขากรรไกรในช่วงฉากที่โบเวนได้รับการติดกับดักอยู่ข้างใน ในขณะที่เท้าถูกเท้าไม่เคลื่อนไหวขากรรไกรได้ชิ้นส่วนที่เคลื่อนไหวและต้องถูกดำเนินการโดยเชิดหุ่น.
ตามที่โคเฮนพวกเขาใช้เวลาสิบสามเดือนเพิ่มการทำงานบนแผ่นฟิล์มหลังจากการตัดขั้นสุดท้ายของภาพยนตร์ เขาในกรุงโรมที่จะยิงตามฤดูกาลในตำแหน่งในช่วงเวลานี้และมีการทบทวนลำดับของภาพเคลื่อนไหวที่มี ILM และให้พวกเขาเห็นและคำแนะนำของเขาผ่านทางเชื่อมดาวเทียม.
ในปี พ.ศ. 2543, ซึ่งเป็นผลสืบเนื่องที่ออกโดยตรงไปยังวิดีโอ.
กฎของฮับเบิล
กฎของฮับเบิล เป็นสมการในวิชาฟิสิกส์จักรวาลวิทยาที่อธิบายปรากฏการณ์การเคลื่อนไปทางแดงของแสงที่ได้รับจากดาราจักรอันห่างไกลซึ่งมีค่าแปรผันไปตามระยะห่าง กฎนี้คิดค้นขึ้นครั้งแรกโดย เอ็ดวิน ฮับเบิล ในปี ค.ศ. 1929 หลังจากเขาได้เฝ้าสังเกตการณ์ทางดาราศาสตร์มานับสิบปี นับได้ว่าการเฝ้าสังเกตการณ์ของฮับเบิลเป็นหลักฐานชิ้นแรกของแนวคิดการขยายตัวของจักรวาล ซึ่งเป็นหลักฐานชิ้นสำคัญของแนวคิดบิกแบง ข้อมูลในการคำนวณล่าสุดใช้ข้อมูลในปี 2003 ซึ่งได้จากดาวเทียม WMAP ร่วมกับข้อมูลทางดาราศาสตร์อื่นๆ ได้ค่าคงที่ของฮับเบิลเท่ากับ 70.1 ± 1.3 (กม./วินาที)/เมกะพาร์เซก ซึ่งสอดคล้องกับค่าที่คำนวณได้จากกล้องโทรทรรศน์อวกาศฮับเบิลเมื่อปี 2001 คือ 72 ± 8 (กม./วินาที)/เมกะพาร์เซก
ก่อนหน้าที่ฮับเบิลจะทำการสังเกตการณ์ของเขานับสิบปี มีนักฟิสิกส์และนักคณิตศาสตร์มากมายริเริ่มคิดค้นทฤษฎีที่สอดคล้องกับความสัมพันธ์ระหว่างอวกาศ-กาล โดยใช้สมการสนามในทฤษฎีสัมพัทธภาพทั่วไปของไอน์สไตน์ การพยายามใช้หลักการพื้นฐานที่ง่ายที่สุดเพื่ออธิบายธรรมชาติของเอกภพทำให้พบข้อเท็จจริงที่ผิดจากความเข้าใจเดิมว่าเอกภพนั้นหยุดนิ่ง ตรงกันข้าม เอกภพกำลังมีความเคลื่อนไหวอยู่อย่างต่อเนื่อง
ปี ค.ศ. 1922 อเล็กซานเดอร์ ฟรีดแมน พัฒนาสมการฟรีดแมนของเขาขึ้นจากสมการของไอน์สไตน์ ทำให้เห็นว่าเอกภพอาจจะขยายตัวอยู่ในอัตราที่สามารถคำนวณจากสมการได้ ค่าพารามิเตอร์ที่ฟรีดแมนใช้ ปัจจุบันเป็นที่รู้จักกันในฐานะ "ตัวประกอบขนาด" (scale factor) ซึ่งสามารถพิจารณาเป็นรูปแบบขนาดที่แปรผันตามค่าคงที่ในกฎของฮับเบิลได้ ฌอร์ฌ เลอแม็ทร์ ก็ได้ทำการศึกษาและพบผลลัพธ์ที่คล้ายคลึงกันในปี 1927 แนวคิดของพวกเขาเกี่ยวกับการขยายตัวของกาล-อวกาศ เป็นจุดเริ่มต้นที่นำไปสู่ทฤษฎีบิกแบง และทฤษฎีสภาวะสมดุลในจักรวาลวิทยา
บานเช้า
บานเช้า หรือ บานเช้าสีขาว (ชื่อวิทยาศาสตร์: Turnera subulata G.E.Sm.) เป็นไม้ดอกล้มลุกมีถิ่นกำเนิดจากทวีปอเมริกาเขตร้อน ดอกจะบานตอนเช้าเมื่อมีแสงแดดแล้ว ตอนเย็นจะเหี่ยวหุบเป็นรูปหลอดตั้ง ลำต้นมีเนื้อไม้ กิ่งอ่อนมีขนสั้นอ่อนนุ่มสีขาวเกาะติดจำนวนมาก
สะพานอรไทย
สะพานอรไทย (โดยมากสะกด อรทัย) เป็นสะพานข้ามคลองเปรมประชากรช่วงที่บรรจบคลองผดุงกรุงเกษม อยู่บนถนนลูกหลวง เขตดุสิต กรุงเทพมหานคร ระหว่างสะพานมัฆวานรังสรรค์กับสะพานเทวกรรมรังรักษ์ บริเวณมุมด้านทิศตะวันออกเฉียงใต้ของทำเนียบรัฐบาล
สะพานแห่งนี้สร้างขึ้นในรัชกาลที่ 5 ตั้งชื่อตามพระนามของพระเจ้าบรมวงศ์เธอ พระองค์เจ้าอรไทยเทพกัญญา มีสถาปัตยกรรมแบบตะวันตก มีเหล็กดัด ลายปูนปั้นตกแต่งเสา ตกแต่งราวสะพาน และมีเสาโคมไฟส่องสว่างที่มีลวดลายงดงามแบบยุโรป
007 พยัคฆ์ร้ายทวงแค้นระห่ำโลก
007 พยัคฆ์ร้ายทวงแค้นระห่ำโลก () เป็นภาพยนตร์ชุดที่ 22 ของภาพยนตร์ชุดเจมส์ บอนด์ ซึ่งชื่อ Quantum Of Solace มาจากตอนหนึ่งในหนังสือนิยายของเอียน เฟลมมิ่งเรื่อง For Your Eyes Only ซึ่งเป็นหนังสือรวมเรื่องสั้น 5 เรื่องที่ตีพิมพ์ในปี 1960 (แต่เนื้อเรื่องในภาพยนตร์ไม่ได้มาจากเนื้อเรื่องของเรื่องสั้น) และชื่อ Quantum ก็เป็นชื่อหน่วยของฝ่ายร้ายในภาคนี้อีกด้วย
ภาพยนตร์เรื่องนี้ นำแสดงโดย แดเนี่ยล เคร็ก กำกับโดย มาร์ก ฟอร์สเตอร์ ถ่ายทำที่อิตาลี ออสเตรีย และอเมริกาใต้
ในปี 2018 ภาพยนตร์เรื่องนี้อยู่ในอันดับที่ 4 ของภาพยนตร์ในชุด "เจมส์ บอนด์" ที่ทำเงินสูงสุด
เจมส์ บอนด์ สายลับ MI6 ขับรถจากทะเลสาบการ์ดาโดยมีมิสเตอร์ไวต์อยู่ท้ายรถ เขาถูกคนร้ายขับรถไล่ตามแต่หนีรอดมาได้ บอนด์พาตัวไวต์ไปหา M หัวหน้าของเขาที่เมืองซีเอนา ประเทศอิตาลี M สอบสวนไวต์ถึงองค์กร "ควอนตัม" แต่ถูกมิตเชลล์ สายลับสองหน้าของควอนตัมที่ทำงานเป็นบอดี้การ์ดของตนโจมตี ไวต์หนีไปได้ ส่วนบอนด์ไล่ตามมิตเชลล์ไปและยิงเขาเสียชีวิต บอนด์และ M กลับไปที่ลอนดอนและค้นห้องพักของมิตเชลล์ ซึ่งชี้ไปที่เฮติ บอนด์ไปที่นั่นและสู้กับสเลท นักฆ่าที่ถูกส่งมาฆ่าคามิลล์ คนรักของนักธุรกิจ โดมินิค กรีน บอนด์สืบจนพบว่ากรีนให้ความช่วยเหลือนายพลเมดราโน อดีตนายพลชาวโบลิเวียที่ต้องการขึ้นเป็นประธานาธิบดี และนายพลเมดราโนยังเป็นผู้ที่ฆ่าครอบครัวของคามิลล์
บอนด์ช่วยคามิลล์จากนายพลเมดราโน ก่อนจะตามกรีนไปที่การแสดง "ตอสกา" ที่เมืองเบรเกนซ์ ประเทศออสเตรีย บอนด์ลอบฟังการประชุมและระบุตัวสมาชิกของควอนตัม แต่ถูกจับได้ ระหว่างหลบหนี เฮนส์ บอดี้การ์ดของสมาชิกควอนตัมถูกฆ่าหลังสู้กับบอนด์ M จึงอนุมานว่าบอนด์ฆ่าเขาและสั่งยกเลิกพาสพอร์ตและบัตรเครดิตของบอนด์ บอนด์เดินทางไปที่อิตาลีเพื่อพบกับเพื่อนเก่า เรอเน แมตธิส ที่นั่นบอนด์พบกับสตรอเบอรี ฟิลด์ส เจ้าหน้าที่ที่ M ส่งมาเพื่อพาตัวบอนด์กลับลอนดอน แต่บอนด์ล่อลวงเธอและไปที่งานระดมทุนของกรีน บอนด์พบกับคามิลล์อีกครั้งและรอดจากการต่อสู้กับตำรวจโบลิเวียที่ทำงานให้นายพลเมดราโน แต่แมตธิสเสียชีวิต
วันต่อมา บอนด์และคามิลล์ขึ้นเครื่องบินเพื่อสำรวจพื้นที่ที่องค์กรควอนตัมถือครอง เครื่องบินของพวกเขาถูกยิงตก บอนด์และคามิลล์กระโดดร่มมาลงที่หลุมยุบและพบความจริงว่าองค์กรควอนตัมตั้งใจจะผูกขาดการจัดการแหล่งน้ำในโบลิเวียเพื่อประโยชน์ของตนเอง บอนด์กลับไปที่เมืองลาปาซและพบ M ซึ่งบอกว่าฟิลด์สถูกฆ่าโดยมีน้ำมันชโลมอยู่ทั่วร่าง บอนด์ไปที่บาร์เพื่อพบกับเจ้าหน้าที่ CIA เฟลิกซ์ เลเทอร์ ผู้ซึ่งบอกบอนด์ว่ากรีนและนายพลเมดราโนจะพบกันที่โรงแรมในทะเลทรายอาตากามา
ที่โรงแรมในทะเลทราย กรีนซึ่งตอนนี้ถือครองสิทธิ์ควบคุมแหล่งน้ำส่วนใหญ่ในโบลิเวีย ยื่นคำขาดให้เขาเป็นผู้เดียวที่สามารถควบคุมการซื้อขายน้ำได้ ด้านบอนด์ลอบเข้าไปในโรงแรมและยิงหัวหน้าตำรวจที่ทรยศแมตธิสเสียชีวิต บอนด์สู้กับกรีน ส่วนคามิลล์สู้กับนายพลเมดราโน ซึ่งถูกคามิลล์ยิงเสียชีวิต ก่อนที่บอนด์ คามิลล์และกรีนที่ถูกจับตัวได้จะหนีออกจากโรงแรมที่กำลังไฟไหม้ บอนด์เค้นข้อมูลเกี่ยวกับองค์กรควอนตัมกับกรีน ก่อนจะปล่อยกรีนทิ้งไว้กลางทะเลทรายกับน้ำมันเครื่องหนึ่งกระป๋อง
บอนด์เดินทางไปที่เมืองคาซาน ประเทศรัสเซียเพื่อพบกับยูซุฟ คาบิรา อดีตคนรักของเวสเปอร์ ลินด์ที่กำลังล่อลวงสายลับชาวแคนาดา บอนด์ไว้ชีวิตคาบิราและออกมาเจอ M ซึ่งแจ้งข่าวว่ากรีนถูกพบเป็นศพอยู่กลางทะเลทราย ถูกยิงสองนัดและมีน้ำมันเครื่องอยู่ในกระเพาะอาหาร M ขอให้บอนด์กลับมาทำงาน แต่บอนด์เดินจากไปพร้อมกับตอบว่าเขาไม่เคยลาออก ก่อนจะทิ้งสร้อยของเวสเปอร์ลงบนหิมะ
เปิงมาง
เปิงมาง หรือ เปิงมางคอก เป็นเครื่องดนตรีชนิดหนึ่ง แต่เดิมเป็นเครื่องดนตรีของชาวมอญ ใช้ตีหยอกล้อกับตะโพนมอญ มีลักษณะเป็นกลองขนาดต่างกัน 7 ลูกผูกเป็นราวในชุดเดียวกัน เรียงจากใหญ่ไปหาเล็ก ตัวกลองขึงด้วยหนังสองหน้า ขึ้นหน้าด้วยหนังเรียดโยงสายเร่งหนังหน้ากลองเป็นแนวยาวตลอด เวลาบรรเลงต้องติดข้าวสุกบดผสมขี้เถ้า คอกเปิงมางทำเป็นรั้ว 3 ชิ้นติดต่อกัน มีตะขอแขวนลูกเปิงเป็นระยะ คอกเป็นรูปเกือบครึ่งวงกลม
เปิงมางคอกใช้บรรเลงในวงปี่พาทย์มอญ
โกลำ
โกลำ (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เดิมเป็นนายทหารของอ้วนเสี้ยวเช่นเดียวกับเตียวคับในศึกกัวต๋อ เมื่อครั้งที่โจโฉนำกำลังทหารเข้าล้อมเผาเมืองอัวเจ๋า ซึ่งเป็นคลังเสบียงของอ้วนเสี้ยวจนวอดวาย อ้วนเสี้ยวจึงใช้แผนการของกัวเต๋าด้วยการส่งเตียวคับและโกลำให้ไปบุกโจมตีค่ายของโจโฉ แต่ถูกทัพของแฮหัวตุ้นตีแตกพ่าย
หลังเตียวคับและโกลำแตกพ่ายยับเยิน กัวเต๋าเกรงกลัวความผิด จึงปัดความผิดให้พ้นตัวเองด้วยการใส่ร้ายโกลำและเตียวคับด้วยข้อหาการเป็นไส้ศึก สร้างความโกรธแค้นแก่อ้วนเสี้ยวเป็นอย่างมาก จึงคิดสั่งการให้ทหารจับตัวเตียวคับและโกลำมารับโทษทางวินัยทหาร แต่ทั้งสองคนหลบหนีไปได้จึงไปสวามิภักดิ์ต่อโจโฉในภายหลัง เมื่อครั้งเล่าปี่นำกำลังทหารบุกโจมตีเมืองฮูโต๋ แต่ต้องพ่ายแพ้แตกพ่ายยับเยินกลับจ๊กก๊ก โกลำนำกำลังทหารจำนวนมากติดตามเพื่อสังหารเล่าปี่ แต่ในขณะที่เล่าปี่เกือบพลาดท่าเสียทีโกลำที่ติดตามมาจนเกือบถึงตัว จูล่งได้เข้ามาช่วยไว้ได้ทัน และสังหารโกลำตาย
เล่าเพ็ก ทหารเอกของเล่าปี่
ตารางธาตุ (มาตรฐาน)
รหัสสีสำหรับเลขเชิงอะตอม:
ลูว์ อัลเลน
นายพล ลูว์ อัลเลน จูเนียร์ () เกิดเมื่อวันที่ 30 กันยายน ค.ศ. 1925 ที่ไมอามี รัฐฟลอริดา สหรัฐอเมริกา เป็นหัวหน้าคณะเจ้าหน้าที่ (Chief of Staff) ของกองทัพอากาศสหรัฐอเมริกาคนที่ 10 ช่วงระหว่างปี ค.ศ. 1978-1982 มีหน้าที่ดูแลงานภายในองค์กร การฝึกอบรมและจัดสรรภารกิจต่างๆ กว่า 750,000 รายการ นอกจากนี้ยังเคยเป็นผู้อำนวยการห้องทดลองการขับเคลื่อนด้วยไอพ่น (Jet Propulsion Laboratory) ขององค์การนาซา และเป็นหนึ่งในคณะที่ปรึกษาประธานาธิบดีด้านงานข่าวกรองระหว่างประเทศ
ชอน โอคีฟ
ชอน โอคีฟ () เกิดเมื่อวันที่ 27 มกราคม ค.ศ. 1956 เคยเป็นผู้อำนวยการองค์การนาซา สหรัฐอเมริกา ตั้งแต่เดือนธันวาคม 2001 ถึงเดือนกุมภาพันธ์ 2005 ตลอดช่วงการบริหารของเขามีเรื่องราวเกิดขึ้นกับนาซามากมายทั้งดีมากและร้ายมาก ตั้งแต่ความสำเร็จในการส่งยานลงสำรวจดาวอังคาร ไปจนถึงโศกนาฏกรรมกระสวยอวกาศโคลัมเบีย
21 กุมภาพันธ์ 2005 หลังจากลาออกจากนาซาแล้ว โอคีฟได้เป็นอธิการบดีมหาวิทยาลัยหลุยเซียนา และลาออกเมื่อ 16 มกราคม 2008
ดาวเคราะห์น้อย 78905 ชอนโอคีฟ ตั้งชื่อเพื่อเป็นเกียรติแก่เขาสำหรับผลงานการปฏิบัติหน้าที่ที่องค์การนาซา
ศูนย์ประสานงานกล้องโทรทรรศน์อวกาศยุโรป
ศูนย์ประสานงานกล้องโทรทรรศน์อวกาศยุโรป (; ST-ECF) เป็นสถาบันที่ตั้งขึ้นเพื่อทำหน้าที่สนับสนุนและบริหารงานบริการเบื้องต้นสำหรับนักดาราศาสตร์ชาวยุโรปเพื่อเข้าใช้งานกล้องโทรทรรศน์อวกาศฮับเบิล อันเป็นโครงการร่วมระหว่างองค์การนาซากับองค์การอวกาศยุโรป ศูนย์นี้ตั้งขึ้นเมื่อปี ค.ศ. 1984 โดยองค์การอวกาศยุโรปและหอดูดาวยุโรปใต้ ตั้งอยู่ที่สำนักงานใหญ่ของหอดูดาวยุโรปใต้ที่เมือง การ์ชิง ไบ มึนเชน ประเทศเยอรมัน
ศูนย์ประสานงานกล้องโทรทรรศน์อวกาศยุโรปจะให้รายละเอียดทางเทคนิคเกี่ยวกับกล้องโทรทรรศน์อวกาศฮับเบิลและเครื่องมือทางวิทยาศาสตร์ต่างๆ บนยาน ให้ความช่วยเหลือเหล่านักดาราศาสตร์ยุโรปเพื่อเตรียมเอกสารขอใช้เวลาสังเกตการณ์ของกล้อง รวมถึงการพัฒนาและปรับแต่งซอฟต์แวร์คอมพิวเตอร์สำหรับการประมวลผลข้อมูลเฉพาะทางที่ผู้ใช้งานกล้องฮับเบิลจำเป็นต้องใช้ การทำงานของศูนย์ประสานงานกล้องโทรทรรศน์อวกาศยุโรปจะประสานงานอย่างใกล้ชิดกับสถาบันวิทยาศาสตร์กล้องโทรทรรศน์อวกาศ ที่เมืองบัลติมอร์ สหรัฐอเมริกา ซึ่งมีหน้าที่ดูแลการปฏิบัติงานของกล้องฮับเบิลโดยตรง
ยุนะ อิโต
ยุนะ อิโต (, , ) หรืออาจรู้จักในชื่อ อิโต คริสติน ( "อิโต คุริซุตีน") เป็นนักร้องเพลงป็อป มีบิดาเป็นชาวญี่ปุ่น กับมารดาชาวอเมริกันเชื้อสายเกาหลี รวมทั้งยังเป็นนักแต่งเพลงและนักแสดงในประเทศญี่ปุ่น ยุนะเกิดที่ลอสแอนเจลิสวันที่ 20 กันยายน ค.ศ. 1983 แต่ไปเติบโตที่ฮาวาย ปัจจุบันเป็นนักร้องในค่ายโซนี่ มิวสิค เจแปน ยุนะโด่งดังจากการแสดงภาพยนตร์ญี่ปุ่นเรื่อง นานะ และยังเป็นผู้ร้องเพลงประกอบภาพยนตร์ที่มีชื่อเพลงว่า "Endless Story" ที่ได้รับความนิยมอย่างมากจากการติดชาร์ตเพลงฮิตอันดับ 2 ในชาร์ตของโอริคอน
โนมอร์เทียร์
โนมอร์เทียร์ () เป็นวงดนตรีไทยจากค่ายจีนี่เรคคอร์ดส ที่สร้างชื่อมาจากแวดวงเพลงใต้ดินของไทย ด้วยสไตล์ดนตรีที่โดดเด่น และนักร้องนำมีเอกลักษณ์อย่าง “ฟักแฟง” และนอกจากนี้งานของโนมอร์เทียร์ยังได้ อ๊อฟ พูลศักดิ์ จตุระบุล ที่ผ่านงานโปรดิวซ์ให้กับ บิ๊กแอส, บอดี้แสลม และปาล์มมี่ มาดูแลให้อย่างใกล้ชิด
ปีพ.ศ. 2549 ฟักแฟง (นักร้องนำ), เม้ง (อดีตมือกีตาร์), เติ้ล (อดีตมือกลอง), เฮง (อดีตมือกีตาร์) และนิค (อดีตมือเบส) ได้ตั้งวงดนตรีขึ้นมาโดยในช่วงแรกๆ จะเล่นดนตรีคัฟเวอร์เพลงร็อกสากล และทดลองทำเพลงของตัวเองขึ้นมา แล้วออกตระเวนเล่นตามงานเพลงใต้ดินต่างๆ จนกระทั่ง เติ้ล, เฮง และ นิคได้ติดภารกิจบางประการซึ่งไม่สามารถเล่นด้วยกันต่อไปได้ ทางวงจึงเกิดปัญหาขึ้นเพราะขาดสมาชิกไปถึง 3 คน เม้ง ก็ได้เริ่มหาสมาชิกใหม่โดยทันที ซึ่งก็ได้ ไอซ์ มาเป็นมือกลองของวง และ ปาล์ม เพื่อนร่วมสถาบัน (คณะดุริยางคศาสตร์ มหาวิทยาลัยศิลปากร) ของเม้งมาเล่นเบสให้ จนได้เริ่มฟอร์มวงขึ้นมาใหม่โดยใช้ชื่อว่า อิมแมจินารี่ลาย (Imaginary lie) วงอิมแมจินารี่ลาย เดินหน้าทำงานเพลงของตัวเองอย่างจริงจัง และได้ตระเวนออกเล่นตามงานต่างๆ อีกครั้งจนเริ่มเป็นที่รู้จักกันอย่างดี ในแวดวงเพลงใต้ดินของไทย
ซึ่งต่อมาทางวง ได้มือกีตาร์ซึ่งก็คือ ชาย มาช่วยทำให้วงมีภาคกีตาร์ริทึ่มที่สมบูรณ์ยิ่งขึ้น ทางวงได้เริ่มทำเพลงเก็บไว้จำนวนนึง โดยที่ฟักแฟงจะเป็นคนดูแลในส่วนเนื้อร้องทั้งหมด ส่วนทำนองและเรียบเรียงโดยทางวง ช่วงปลายปี พ.ศ. 2550 ซึ่งเป็นจุดเปลี่ยนของทางวงเมื่อทางวงได้เซ็นสัญญากับ จีนี่เรคคอร์ดส ในเครือของจีเอ็มเอ็มแกรมมี่ โดยการชักชวนของ พูลศักดิ์ จตุระบุล สมาชิกวงบิ๊กแอสที่มาเป็นโปรดิวเซอร์ให้ และได้ ขจรเดช พรมรักษา สมาชิกวงบิ๊กแอส เช่นเดียวกัน มาร่วมงานในฐานะผู้ควบคุมเนื้อเพลง
วงอิมแมจินารี่ลายนั้นถือเป็น วงดนตรีน้องใหม่วงที่ 3 ของ Mango Team นับจากบิ๊กแอสและบอดี้แสลม ต่อมาทางวงอิมแมจินารี่ลายได้เริ่มปรับเปลี่ยนแนวทางดนตรีของวงให้ลงตัวยิ่งขึ้นและเปลี่ยนชื่อวงเป็น โนมอร์เทียร์
ปี พ.ศ. 2551 โนมอร์เทียร์ ได้ออกอัลบั้มชุดแรก "Yellow Light" โดยมีเพลงที่ได้รับความนิยมอย่าง "หัวใจหมดแรง" "ฉันเป็น DJ. ให้เธอ" และ "รักเคยดีกว่านี้" ทำให้ทางวงเรื่มเป็นที่รู้จักและมีกลุ่มผู้ฟังเพิ่มขึ้น
ปี พ.ศ. 2552 ค่ายจีเอ็มเอ็มแกรมมี่ ได้ฉลองครบรอบ 25 ปี โดยทางค่ายได้มีโปรเจกต์อัลบั้ม "PLAY" ซึ่งเป็นการนำบทเพลงยอดนิยมของศิลปินชื่อดังในอดีตมาคัฟเวอร์ใหม่โดยวงร็อกรุ่นใหม่ โดยโนมอร์เทียร์ได้นำเพลง "บูมเมอแรง" ของธงไชย แมคอินไตย์มาคัฟเวอร์ในสไตล์ของตนเอง
ปี พ.ศ. 2554 โนมอร์เทียร์ ได้ปล่อยซิงเกิลฮิตอย่าง "รู้สึกดี" และ "เพลงที่ฉันไม่ได้แต่ง" โดยเพลงนี้ถูกนำไปใช้ประกอบภาพยนตร์เรื่อง "SuckSeed ห่วยขั้นเทพ" โดยต่อมาภาพยนตร์เรื่องนี้ประสบความสำเร็จทั้งรายได้และคำวิจารณ์ และทำให้เพลงนี้ได้รับความนิยมอย่างสูงอย่างมากด้วยเช่นกัน
ต่อมาในปี พ.ศ. 2556 โนมอร์เทียร์ ได้ออกอัลบั้มชุดที่ 2 "Look at the sky" มีเพลงที่ได้รับความนิยมอย่าง "ความพยายาม" "ไม่มีน้ำตา" "พักผ่อนไม่เพียงพอ" และ "แสงสว่างที่ปลายอุโมงค์"
ปี พ.ศ. 2557 ค่ายจีนี่เรคอร์ดสฉลองครบรอบ 16 ปี โดยค่ายจีนี่เรคอร์ดสได้จัดคอนเสิร์ตใหญ่ "Genie Fest 16 ปีแห่งความร็อก" ซึ่งมีศิลปินในสังกัดจีนี่เรคอร์ดส หนึ่งในนั้นเป็น โนมอร์เทียร์ ซึ่งศิลปินทุกคนนั้นได้มีส่วนร่วมในคอนเสิร์ตนี้และมีซิงเกิลพิเศษ "ความเชื่อ" เป็นเพลงฉลองคอนเสิร์ต ซึ่งขับร้องโดยศิลปินในสังกัดจีนี่เรคอร์ดส
ปัจจุบัน วง No more tear ยุบวงไปแล้วในปี 2557
โดยไม่ทราบถึงสาเหตุที่แน่ชัด หลังจากที่ทางจีนี่ประกาศให้การพักวงของ No more tear ในปี 2556.
เดสทรอยกันดั้ม
GFAS-X1 เดสทรอยกันดั้ม(ญี่ปุ่น:デストロイガンダム ;อังกฤษ:Destroy Gundam) เป็นโมบิลสูทที่มีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ ร่างโมบิลสูทของเดสทรอยกันดั้มจะมีลักษณะคล้ายกับไซโคกันดั้มในภาคโมบิลสูทเซต้ากันดั้ม แต่ร่างโมบิลอาเมอร์จะคล้ายกับบิกแซมในโมบิลสูทกันดั้ม
เดสทรอยกันดั้มเป็นโมบิลสูทขนาดใหญ่ของกลุ่มพันธมิตรโลกซึ่งออกแบบไว้สำหรับทำลายฐานที่มั่นของศัตรู แบ็คแพ็คของติดตั้งโฮเวอร์ยูนิตไว้ ซึ่งเมื่อแปลงร่างเป็นโมบิลอาเมอร์จะพับลงมาขนานกับพื้นให้เดสทรอยลอยตัวกลางอากาศได้ ซึ่งในร่างโมบิลอาเมอร์นี้จะใช้ปืนใหญ่พลังงานสูงสองลำกล้อง "ออฟพรัลไดรเซน" ซึ่งอยู่ด้านหลังสองกระบอกเป็นอาวุธหลัก และมีปืนพลาสม่าความร้อนสูง "เนเฟอเทม 503" ซึ่งติดไว้รอบแบ็คแพ็ค 20 กระบอกไว้ทำลายศัตรูที่เข้าใกล้ ส่วนในร่างโมบิลสูทนั้น ที่ปากจะเป็นปืนพลังงาน "ซอร์นมาร์คทูว์" ที่พัฒนามาจากของเรดเดอร์กันดั้ม ที่ลำตัวมีปืนใหญ่พลังงานสูง "ซูเปอร์ซิลลา" สามกระบอก ซึ่งพัฒนาต่อมาจากที่อีจิสกันดั้มและคาลามิตี้กันดั้มใช้ เดสทรอยกันดั้มติดบีมแคนน่อนไว้ที่ข้อมือและนิ้วทั้งสิบก็เป็นบีมกัน ซึ่งส่วนแขนของเดสทรอยกันดั้มสามารถปล่อยแยกจากตัวไปยิงโจมตีศัตรูจากตำแหน่งอื่นได้เหมือนซีอองก์แต่ไม่มีสายเคเบิล นอกจากนี้เดสทรอยกันดั้มยังมีโพซิตรอนรีเฟลคเตอร์ซึ่งเป็นบีมชิลด์ที่สามารถป้องกันการโจมตีจากปืนโพซิตรอนบีมของยานแม่ได้
เดสทรอยกันดั้มใช้งานครั้งแรกเพื่อทำลายเบอร์ลินซึ่งเป็นเมืองสำคัญของสหพันธ์ยูเรเซียโดยมีสเตลล่าร์ ลูเซียร์เป็นนักบิน แม้ว่าเดสทรอยกันดั้มจะถูกฟรีด้อมกันดั้มของคิระ ยามาโตะทำลายในที่สุด แต่ก็ทำให้เมืองเบอร์ลินพินาศย่อยยับ ต่อมายังมีเดสทรอยกันดั้มจำนวนห้าเครื่องปรากฏตัวในการต่อสู้ที่ฐานทัพเฮฟเวนเบสและที่เรเควียมอีกสามเครื่อง แต่ทั้งหมดก็ถูกทีมเดสทินีกันดั้ม ลีเจนด์กันดั้มและอิมพัลส์กันดั้มของซาฟท์ทำลายจนหมด ในมังงะ "เดลต้าแอสเทรย์" ยังมีเดสทรอยกันดั้มซึ่งฟานเฟลท์ รีอา รินเซย์ใช้ต่อสู้กับ MMF-JG73L เทิร์นเดลต้า ของแอกเนส บราเอแต่ก็ถูกทำลายเช่นเดียวกัน
เกราะของเดสทรอยกันดั้มนั้น サンライズ監修のファクトファイル ระบุว่าเป็นเกราะวาริเอเบิลเฟสชิฟท์อาเมอร์ แต่วิดีโอเกม "เอสดีกันดั้มจีเจเนเรชัน พอร์ทเทเบิล" และ "กันดั้มซี้ดเดสทินี เจเนเรชันออฟซีอี" ระบุว่าเป็นทรานเฟสอาเมอร์